Saluran eGG Network (CH800) yang terkenal dengan program dan acara e-sukan akhirnya diumumkan tutup dan berpindah ke Astro Arena (ch801).

View this post on Instagram

A post shared by eGG Network 🇲🇾🇵🇭🇮🇩🇲🇲🇦🇺🇹🇭🇧🇳🇸🇬 (@egg_network)

Dalam satu hantaran di Instagram, mereka mengumumkan perpindahan itu. Bagaimanapun, media sosial mereka dan laman web masih lagi beroperasi seperti biasa.
Jangan lupa untuk menyaksikan program terbaru mereka di saluran Astro Arena kelak.


Saluran YouTube rasmi untuk kejohanan e-sukan PUBG Mobile iaitu PUBG Mobile Esports dipercayai dipadam selepas ianya dilaporkan digodam baru-baru ini.
Dilaporkan pada 1 Oktober lalu, laman YouTube dengan jumlah langganan sebanyak lebih 3 juta itu digodam dan ditukar nama kepada SpaceX 2021, sebelum Tencent berjaya mendapatkan semula akses kepada akaun itu.

Buat masa ini, jika anda cuba untuk mencari saluran itu, ianya hanya akan memaparkan ‘404 error’ selain menyatakan saluran itu tidak lagi tersedia.
Jadi kemungkinan pemadaman saluran itu berkait rapat dengan isu saluran itu digodam baru-baru ini. Namun, sehingga kini Tencent masih lagi tidak mengeluarkan kenyataan rasmi mengenai hal ini.
Sumber: Dot Esports


Mobile Legends Bang Bang dan Codashop membuat satu tawaran dan ganjaran menarik sempena Tahun Baru Cina ini.
MLBB mengadakan kerjasama dan memberi anda semua tawaran dan hadiah untuk tambah nilai.
Terdapat juga acara penstriman langsung yang menarik dari bakal penghibur yang ada.

“Di Codashop, kami bertekad untuk menambah baik landskap permainan video ke aras yang lebih tinggi dengan membolehkan para gamer membuat bayaran dan bermain dengan selancarnya.
“Sempena Tahun Baharu Cina ini dan berlatarkan kelonggaran dalam peraturan kawalan pergerakan, kami ingin membawa lebih banyak ‘ong’ buat para Codashoppers. Kami ingin memaksimumkan keterujaan anda bersama rakan kongsi kami, MLBB. Codashoppers dapat menikmati ganjaran, acara penstriman langsung serta pelbagai tawaran tambah nilai yang menarik.
“Bagi pihak Codashop, kami ingin mengucapkan Gong Xi Fa Cai kepada semua,” ungkap Narishvin Sukumaran, Pengurus Wilayah – Malaysia, Singapura, Thailand & Myanmar.
Siaran langsung menarik ini juga akan berlaku sepanjang Februari dengan penstrim popular MLBB iaitu Soloz, Daddy Hood, Makdi, Gemini X, Nessarose, Ombong dan lain-lain.

Terdapat banyak juga promosi lain untuk penyertaan anda.

Promosi terakhir juga akan memasukkan anda dalam senarai 300,000 Diamonds untuk diperoleh bersama-sama dengan skin istimewa.
Bagi pemain baharu mahupun veteran, ganjaran Berlian ini boleh membantu andamengakses pelbagai keistimewaan di arena pertarungan Mobile Legends.
Ikuti saluran sosial Codashop untuk mendapatkan perkembangan terkini.


Sudahkah anda bersedia untuk menyambut ulang tahun ke-5 permainan MOBA terkemuka di dunia, Mobile Legends Bang Bang? Moonton mengumumkan acara sambutan secara besar-besaran yang akan berlangsung pada 2 Oktober, jam 8 malam. Acara ini akan membabitkan semua peminat dan pemain MOBA itu.
Untuk menyambut ulang tahun ke-5 Mobile Legends Bang Bang, Moonton akan menganjurkan perlawanan All-Star yang mana ahli pasukannnya akan ditentukan oleh peminat dan pemain MLBB. Anda boleh mengundi ahli All-Star anda bermula 2 September hingga 12 September. Lebih 60 pemain e-sukan dan pempengaruh akan terbabit dalam acara ini!
Selain itu, Moonton juga akan melancarkan video muzik Ulang Tahun Ke-5 yang ekslusif kepada Malaysia sahaja. Video acah akan dilancarkan pada September 17 dan muzik video ini akan dinyanyikan dalam Bahasa Malaysia. Jangan lupa untuk langgan kepada laman YouTube Moonton agak anda tidak terlepas video ini!
Skin Miya

Pemain juga akan diberikan skin bagi menyambut ulang tahun ini. Pemain hanya perlu log masuk antara September 21 hinga Oktober 8 serta menyiapkan tugasan harian untuk menebus skin Miya.
Akhir sekali, Moonton akan memperkenalkan beberapa perubahan drastik dari segi visual dan skil bagi 4 hero iaitu Lancelot, Odette, Hayabusa dan Kagura. Perubahan ini sebahagian dari kemas kini patch Project NEXT.
Hayabusa

Kagura

Lancelot

Odette


Acer telah mengumumkan bahawa acara tahunan mereka Acer Day 2020 akan tetap berlangsung pada tahun ini. Pandemik COVID-19 tidak menjadi penghalang kerana ia akan diadakan secara digital melalui platform dalam talian Acer seperti laman Facebook dan Shopee.
Di laman Shopee Acer, acara Super Brand Day akan diadakan dari 2 Ogos hingga 4 Ogos. Dalam acara ini, terdapat promosi Massive Deal di mana terdapat potongan harga sehingga 83% dan baucar Shopee sehingga RM200.

Antara produk Acer menarik yang akan dijual semasa promosi Massive Deal adalah Predator Gaming Chair (unit demo) yang akan diturunkan dari RM1,999 hingga ke RM340 dan juga papan kekunci Predator Aethon 300 yang akan diturunkan dari RM399 hingga ke RM68.
Acara utama Acer Day akan diadakan di lama Facebook Acer Malaysia pada 2 Ogos 3PM. Para peminat barangan komputer semestinya teruja dengan sesi cabutan bertuah di mana produk-produk hebat seperti komputer riba Predator Helios 300 dan Predator Triton 700.
Penempahan awal komputer riba versi baharu Predator Helios 700 dan juga promosi jualan komputer riba Predator Helios 300 juga akan diadakan dan pembeli boleh menerima hadiah percuma berjumlah sehingga RM2,767 dengan pembelian produk-produk tersebut.

Salah satu aktiviti menarik yang para penggemar produk komputer boleh menyertai ialah cabaran #FeelTheVibe. Dalam cabaran ini, anda hanya perlu muat naik video tarian mengikut lagu ‘Feel The Vibe’ yang boleh didapati di TikTok bermula pada 2 Ogos.
Para peserta cabaran #FeelTheVibe berpeluang memenangi hadiah utama komputer riba ConceptD 3 Pro dan wang tunai bernilai RM1,000!
Terdapat lagi banyak acara-acara dan promosi yang akan diadakan sempena Acer Day 2020. Pastikan anda melayari laman Facebook Acer Malaysia dan juga laman Shopee mereka untuk maklumat lebih lanjut.


Diablo Immortal sudah pun dilancarkan di beberapa rantau di seluruh dunia namun pelancarannya menerima beberapa isu antaranya transaksi mikro.
Ramai yang tidak menyukai bagaimana Blizzard meletakkan harga yang sangat tinggi untuk memaksimumkan karakter dalam permainan mudah alih itu.
Sebagai contoh, Metacritic menunjukkan skor pengguna yang sangat rendah iaitu 0.5. Dari 2,400 pengguna, ramai yang mengatakan Diablo Immortal sebagai simulator judi dan sesuatu yang ‘memalukan’.
Ia seiring dengan permainan Blizzard lain iaitu Warcraft 3: Reforged dan World of Warcraft: Burning Crusade Classic yang menerima skor rendah.

Ok hold up, am I understanding this correctly for Immortal
 Once you get a legendary gem to rank 10 you can further enhance that gem and its item’s power to the next level (Awakening) which needs a mat that literally only comes from the store for $15?
 Bruh tell me this is wrong
— Ted Bacinschi (@Slootbag) June 5, 2022

Pemain misalnya hanya boleh mendapatkan tiga Legendary Chest setiap bulan melainkan mereka membayar dengan harga yang tinggi. Tapi yang lebih mendukacitakan apabila ganjaran dari kotak ini adalah rawak dan bukan seperti apa anda inginkan.
Forbes mengatakan hanya 0.05% kebarangkalian untuk mendapatkan Gem lima bintang bagi setiap Legendary Chest.
Konsep permainan percuma Diablo Immortal nampaknya sudah dilanda isu sebegini yang membuatkan pemain perlu berbelanja banyak untuk menjadi yang terbaik.
Diablo Immortal akan dilancarkan di Asia Pasifik pada 23 Jun ini.
Sumber rujukan: IGN SEA


Sambutan bagi kategori PlayerUnknown’s Battlegrounds mudah alih (PUBG Mobile) dalam kejohanan Permainan Siber Selangor (SCG) 2019 mencatatkan fenomena tersendiri apabila menerima lebih 550 pendaftaran awal (pasukan) sejak dua hari lepas.
Pengarah Mineski Events Team Malaysia, Firdaus Hashim berkata pihaknya teruja dengan sambutan hangat itu.
“Kami terkejut dan tidak menyangka menerima sambutan sebegini dari komuniti PUBG Mobile.
“Semoga komuniti e-sukan di Malaysia akan terus berkembang bagi semua permainan video (e-sukan) yang berada di pasaran,” katanya.
Mengulas mengenai ketiadaan permainan mudah alih Mobile Legends: Bang Bang (yang mana ia menjadi tarikan pada tahun lalu, menawarkan hadiah wang tunai terkumpul RM50,000), Firdaus berkata, tahun ini mereka ingin letak fokus pada permainan baharu yang trending.
“Tahun ini, kita ingin fokus pada PUBG Mobile. Jumlah permainan dikurangkan bagi memastikan kualiti pertandingan dapat dipertingkatkan selain mengurangkan masalah teknikal semasa pertandingan,” katanya.
Ini adalah pecahan prizepool mengikut permainan e-sukan yang dipertandingkan:
Dota 2 – RM30,000 (128 pasukan bermain online dan 8 pasukan layak ke peringkat akhir selepas tamat kelayakan)
PUBG Mobile – RM100,000 (512 pasukan bermain online dan 6 pasukan jemputan + 10 pasukan yang ditapis daripada kelayakan akan bertembung di peringkat akhir)
FIFA 20 – RM55,000 (512 pemain)
Tekken 7 – RM30,000 (128 pemain)
Ini adalah kali keenam kejohanan seumpama ini diadakan bersama Majlis Sukan Negeri Selangor, Mineski Events Team Malaysia dan Big Machinez.
Acara ini juga mendapat sokongan daripada Penggerak Belia Tempatan (PeBT), Majlis Bandaraya Shah Alam (MBSA), Persatuan Esports Selangor (ESS) dan Tencent.
Bagi anda yang ingin menyertai, boleh mendaftar di www.selangorcybergames.net.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Lebih daripada dua puluh tahun yang lalu, Tamagotchi adalah sebuah permainan yang popular di seluruh dunia.
Permainan ini mendapat sambutan hebat kerana ia sangat mudah digunakan.
Tampaknya, Tamagotchi tidak pernah hilang.
Sudah 20 tahun Kingdom Hearts dikeluarkan di Jepun, jadi mungkin sudah tiba masanya untuk anda semua kembali menjaga haiwan peliharaan maya dengan Kingdom Hearts Tamagotchi edisi khas ini.
“Egg Watches” (terjemahan untuk Tamagotchi) pertama kali dihasilkan pada November 1996 di Jepun oleh Bandai.
Sejak permainan ini dilancarkan, mereka sudah menjadi kegilaan mainan di seluruh dunia dengan berpuluh-puluh juta salinan di seluruh dunia.
Terdapat ratusan atau bahkan ribuan versi yang berbeza.
Kingdom Hearts Tamagotchi
Bagi memperingati ulang tahun dua dekad permainan itu, Kingdom Hearts menempatkan sentuhan sendiri padanya.
Bagi Kingdom Hearts Tamagotchi, terdapat versi mod terang dan mod gelap.
Pemilik Tamagotchi edisi khas ini boleh memainkan watak Kingdom Hearts mereka sendiri seperti Sora, Riku, Kairi, Donald dan Goofy.
Secara keseluruhan, 20 watak sudah didedahkan setakat ini dan syarikat itu masih memutuskan watak mana yang akan berada dalam permainan.
Dua lagi watak sedang diundi oleh peminat.
Kingdom Hearts Tamagotchi akan dijual sekitar Rm84 (2,530 Yen) untuk setiap satu permainan manakala versi Premium pula Bandai akan membuka pra-pesanan sehingga 5 Mei ini.
Pesanan akan mula dihantar pada bulan Oktober tahun ini.
Walaubagaimanapun, nampaknya tidak akan ada versi bahasa Inggeris bagi permainan itu.
Tamagotchi edisi terhad agak sukar untuk anda dapatkan, jadi kepada yang ingin mendapatkannya perlu mengimport dari Jepun atau membeli daripada penjual dalam talian.


Permainan mudah alih popular Asia Tenggara, PUBG Mobile, bakal meraikan ulang tahun keempat pada tahun ini. Bagi meraikan sambutan tahunan istimewa pada tahun ini, PUBG Mobile akan mengadakan kerjasama bersama syarikat pengeluar telefon pintar kedua terbesar dunia, Xiaomi untuk melancarkan acara trak istimewa pada 1-20 Mac.

Acara yang cukup istimewa itu bakal diadakan di beberapa negeri terpilih iaitu Kedah, Pulau Pinang, Johor, Selangor dan Kuala Lumpur. Berikut adalah jadual acara roadshow Ulang Tahun Keempat PUBG Mobile 2022 untuk Kedah dan Pulau Pinang, manakala lokasi untuk Johor, Selangor dan Kuala Lumpur akan diumumkan pada masa kelak.

Kedah: 1 – 3 Mac 2022

Star Parade Complex – 1 Mac 2022, 10am – 6pm
Amanjaya Mall – 2 Mac 2022, 10am – 6pm
Central Square – 3 Mac 2022, 10am – 6pm

Pulau Pinang: 4 – 6 Mac 2022

Pacific Mega Mall – 4 Mac 2022, 10am – 6pm
Prangin Mall – 5 Mac 2022, 10am – 6pm
Straits Quay – 6 Mac 2022, 10am – 6pm

Pelbagai aktiviti yang bakal diadakan termasuklah perlawanan TDM 4V4 Fun Match, yang menawarkan UC lumayan untuk para peserta.
Pada masa yang sama, pengunjung juga berpeluang untuk memenangi skin terhad, barangan eksklusif sempena PUBG MOBILE 4th Anniversary menerusi aktiviti Spin to Win.

Kemuncak acara tahunan ini akan dianjurkan pada 23 Mac – 3 April 2022 di Sunway Pyramid, Selangor dengan beberapa aktiviti diadakan termasuklah rakaman rancangan realiti yang membabitkan personaliti-personaliti PUBG Mobile popular tanah air, pameran sempena PUBG MOBILE 4th Anniversary dan juga permainan yang disediakan dengan kerjasama Xiaomi.
“Sejak pelancaran PUBG MOBILE pada tahun 2018, kami berbangga untuk mengumumkan permainan PUBG MOBILE telah pun mencatat sebanyak 1 billion muat turun di platform iOS dan juga Android di seluruh dunia.
“Dengan perkembangan permainan PUBG MOBILE dari segi permainan dengan juga ekosistem e-sukan, kami kini sudah di ulangtahun ke-4 PUBG MOBILE. Dengan ini, kami ingin mengucapkan terima kasih kepada kesemua pemain-pemain PUBG MOBILE di luar sana bersama kami sepanjang empat tahun ini.
“Semoga pemain-pemain PUBG MOBILE dapat menyambut ulangtahun ke-4 bersama kami dengan meriah di roadshow dan pameran yang akan datang!,” kata Oliver Ye, Pengarah PUBG MOBILE SEA.
“Sebagai rakan telefon pintar rasmi, kami amat teruja untuk meraikan ulang tahun keempat PUBG MOBILE tahun ini bersama-sama mereka. Kami berharap semua yang berada di Malaysia dapat bersama memeriahkan sambutan istimewa ini kerana terdapat banyak aktiviti menarik yang bakal berlangsung tidak lama lagi.
“Kami juga tidak sabar untuk melihat para peminat PUBG MOBILE, Xiaomi Fans dan pemain gemar mencuba keupayaan peranti-peranti raja kelas pertengahan mampu milik terbaharu kami di bawah siri Redmi Note 11.
“Teknologi inovatif Xiaomi melalui telefon pintar bertujuan untuk mencabar sempadan penglihatan, sensasi dan kepantasan seseorang. Jadi, jangan ketinggalan dan bersama-sama kita bangkit dan sahut cabaran semasa menikmati keseronokan aktiviti yang dianjurkan nanti,” kata Nicolas Shi, Pengurus Negara untuk Xiaomi Malaysia dan Singapura.


Wild Rift kini hadir dengan kemaskini baharu 3.3b, menyertakan dua champions yang juga senjata Noxus, Samira dan Sion.

Rise from the dead and kill your opponents, this time with some style—Sion and Samira join the Rift! We also have your regularly scheduled balance updates across the map, welcome to Patch 3.3b!
📓READ MORE: https://t.co/eaOdiLPPAD pic.twitter.com/PreAm1T5Ic
— League of Legends: Wild Rift (@wildrift) August 17, 2022

Mereka juga menambahkan beberapa koleksi skin iaitu PsyOps untuk Kayle, Samira, Master Yi dan Zed. Riot Games turut memberi nerf kepada beberapa champions terutamanya Yuumi dan Kassadin.
Bagi beberapa hero lain seperti Gragas dan Nautilus pula, mereka menerima buff. Tristana juga menerima buff untuk pemain memilihnya dengan lebih kerap dalam perlawanan di Dragon Lane.
Acara baharu Senjata Noxus akan bermula pada 26 Ogos dan kedua-dua champions juga akan tersedia pada tarikh itu.


Apabila berbicara tentang jenama-jenama telefon pintar paling popular di dunia, Samsung ialah salah satu jenama yang terunggul. Untuk tahun ini, mereka mengeluarkan model flagship terbaru mereka yang mempunyai kamera yang sangat hebat.
Samsung Galaxy S20, S20+, dan S20 Ultra kini sudah dilancarkan di Malaysia. Siri S20 merupakan sambungan kepada siri S10 yang dilancarkan pada tahun lepas. Terdapat banyak penambahbaikan yang dimasukkan dalam siri S20.
Penulis mendapat peluang untuk mencuba ketiga-tiga model ini dan sangat kagum dengan prestasi setiap model. Walaubagaimanapun, perlu diingatkan bahawa telefon pintar flagship juga mempunyai harga yang amat tinggi.

Dari aspek permainan video mudah alih, penulis sempat mencuba permainan video Asphalt 9. Malangnya, aplikasi Asphalt 9 yang terdapat di model cubaan hanyalah versi demo yang tidak membenarkan penulis melihat tetapan grafik.
Secara ringkasnya, permainan Asphalt 9 boleh dimain dengan sangat lancar dan kualiti grafik juga nampak sangat cantik.
Seperti biasa, aspek yang paling ditekankan oleh Samsung adalah teknologi kamera baru yang terdapat dalam model-model ini. Aspek terunggul merupakan zoom 100x yang ada pada kamera belakang Samsung Galaxy S20 Ultra.
Satu fungsi baharu yang menarik ialah Single Take. Apabila anda menggunakan Single Take untuk merakam sebuah video (sekurang-kurangnya 3 saat dan paling lama 10 saat), kamera akan mengambil gambar dan merakam video sekaligus.

Selepas video tersebut siap diproses, sistem akan mencadangkan sehingga empat video dan 10 gambar untuk dipilih oleh pengguna. Ia sebuah fungsi yang sangat berguna bagi mereka yang ingin muat naik gambar dan video di media sosial secara sekaligus.
Samsung menjanjikan kebolehan untuk mengambil gambar pada waktu malam dan keadaan gelap yang jauh lebih baik berbanding model-model sebelum ini.
Dari segi video pula, semua model S20 mampu merakam video beresolusi 8K pada kadar 24fps. Walaubagaimanapun, anda perlu memaparkan video tersebut pada paparan 8K untuk menikmati kecantikan penuh video tersebut.
Berikut adalah senarai harga dan spesifikasi semua telefon siri S20 di Malaysia:
Samsung Galaxy S20

Harga: RM3,599

Paparan QHD+ Dynamic Amoled 2X Infinity-O (3200×1400) bersama pengesahan HDR10+ bersaiz 6.2 inci dengan sokongan kadar segar semula 120Hz
Kamera depan 10MP
Tiga kamera belakang: Ultra Wide 12MP, Wide-angle 12MP, dan Telefoto 64MP
Pemprosesan 64-bit octa-core 2.7GHz + 2.5GHz + 2GHz
RAM 8GB
Storan dalaman 128GB
Boleh memuatkan dua kad sim nano ataupun satu kad sim nano dan satu microSD (muatan terbesar 1TB)
Bateri 4000mAh dengan pengecasan pantas melalui kabel dan juga tanpa kabel (wireless)
OS Android 10
Sambungan USB type-C
Pilihan warna: Cosmic Gray, Cloud Blue, Cloud Pink

Samsung Galaxy S20+

Harga: RM3,999

Paparan QHD+ Dynamic Amoled 2X Infinity-O (3200×1400) bersama pengesahan HDR10+ bersaiz 6.7 inci dengan sokongan kadar segar semula 120Hz
Kamera depan 10MP
Empat kamera belakang: Ultra Wide 12MP, Wide-angle 12MP, Telefoto 64MP, dan kamera DepthVision
Pemprosesan 64-bit octa-core 2.7GHz + 2.5GHz + 2GHz
RAM 8GB
Storan dalaman 128GB
Boleh memuatkan dua kad sim nano ataupun satu kad sim nano dan satu microSD (muatan terbesar 1TB)
Bateri 4500mAh dengan pengecasan pantas melalui kabel dan juga tanpa kabel (wireless)
OS Android 10
Sambungan USB type-C
Pilihan warna: Cosmic Gray, Cosmic Black, Cloud Blue

Samsung Galaxy S20 Ultra

Harga: RM4,999

Paparan QHD+ Dynamic Amoled 2X Infinity-O (3200×1400) bersama pengesahan HDR10+ bersaiz 6.9 inci dengan sokongan kadar segar semula 120Hz
Kamera depan 40MP
Empat kamera belakang: Ultra Wide 12MP, Wide-angle 108MP (boleh zoom 100x), Telefoto 48MP, dan kamera DepthVision
Pemprosesan 64-bit octa-core 2.7GHz + 2.5GHz + 2GHz
RAM 12GB
Storan dalaman 128GB
Boleh memuatkan dua kad sim nano ataupun satu kad sim nano dan satu microSD (muatan terbesar 1TB)
Bateri 5000mAh dengan pengecasan pantas melalui kabel dan juga tanpa kabel (wireless)
Sambugan USB type-C
Sokongan rantaian 5G
Pilihan warna: Cosmic Gray, Cosmic Black

Jika anda berminat untuk membeli S20, S20+, atau S20 Ultra, anda digalakkan untuk pergi ke mana-mana Galaxy S20 Roadshows yang akan bertempat di beberapa lokasi di sekitar Malaysia dari 6 Mac hingga 8 Mac 2020:

Mid Valley Megamall, Kuala Lumpur – 10:00AM hingga 10:00PM
Queensbay Mall, Pulau Pinang – 10:30AM hingga 10:30PM
Mid Valley Southkey, Johor Bahru – 10:00AM hingga 10:00PM
East Coast Mall, Kuantan – 10:00AM hingga 10:00PM
IMAGO Shopping Mall, Kota Kinabalu – 10:00AM – 10:00PM

Mereka yang membeli S20 di lokasi-lokasi di atas akan memperoleh hadiah percuma pad pengecasan nirwayar dan kad microSD 128GB.
Selain itu, mereka yang datang awal juga berpeluang memenangi sebuah Smart TV 4K UHD Samsung bersaiz 50 inci. Anda juga boleh memperoleh rebat segera (instant rebate) bernilai RM400 melalui trade-in apa sahaja kamera untuk kamera baharu.
Untuk maklumat lebih lanjut tentang Galaxy S20 Roadshows, anda boleh baca di laman web rasmi Samsung Malaysia.
Ikuti kami di Facebook dan Instagram.
Saksikan kami di YouTube.


Gergasi peranti Android premium, Samsung telah mengumumkan tiga telefon pintar baharu iaitu Galaxy S21, Galaxy S21+, dan Galaxy S21 Ultra.
Peranti mercu Samsung yang terbaharu, Samsung Galaxy S21 Ultra didatangkan dengan skrin sebesar 6.8 inci yang membolehkan pengguna merasai pengalaman resolusi skrin bertaraf Quad HD+ (3,200 x 1,400) dengan kadar segar semula 120Hz. Pengalaman resolusi tinggi serta kadar segar semula 120Hz ini akan ada di seluruh koleksi telefon pintar Galaxy S21.
Walaubagaimanapun, peranti ini akan menyesuaikan kadar segar skrin serendah 10Hz secara automatik, bersesuaian dengan kandungan atau aplikasi yang dipaparkan. Misalnya, permua seperti PUBG Mobile atau Ejen Ali: Agents’ Arena akan dimainkan dengan kadar segar semula 120Hz, manakala kandungan video atau filem akan dipaparkan dengan kadar segar optimum setinggi 60Hz.

Galaxy S21 Ultra turut menyajikan paparan yang lebih terang dan jelas sehingga 1,500 nits dan dilengkapi dengan teknologi Eye Comfort Shield untuk keselesaan mata bagi penggunaan jangka masa yang panjang.
Peranti pintar Galaxy S21 Ultra mempunyai kadar segar semula dan resolusi yang tinggi, dikuasakan oleh cip pemprosesan Snapdragon 888, bateri bersaiz 5,000mAh dan sokongan 12GB RAM dengan storan serendah 128GB. Pengguna boleh menaiktaraf RAM sehingga 16GB dan pilihan storan tambahan iaitu 256GB atau 512GB.
Selain itu, kesemua Galaxy S21 hadir dengan reka bentuk bonggol kamera yang tidak terlalu tebal dan bercantum dengan bingkai telefon. Akan tetapi, bonggol kamera ini diperbuat daripada bongkah logam tahan lasak yang sudah pasti akan memberikan perlindungan kepada kesemua kamera yang ada.
Kamera utama Samsung Galaxy S21 Ultra mempunyai sensor pro 108MP dengan ciri phase-detect auto-fokus yang mampu menangkap gambar beresolusi tinggi 12 Bit HDR yang menawarkan sehingga 64 kali ganda data warna.

Apa yang menariknya, Galaxy S21 Ultra didatangkan dengan bukan satu, tetapi dua kamera telefoto 10MP. Kedua kamera telefoto ini mempunyai ciri dual-pixel auto-fokus dan kebolehan zum sehingga 100x, menggunakan teknologi Galaxy S21 Ultra’s 100x Space Zoom. Manakala, kamera ultra-luas Samsung Galaxy S21 Ultra mempunyai kebolehan untuk menangkap sehingga 120 darjah pandangan serta dilengkapi juga dengan ciri dual-pixel autofokus. Kesemua empat kamera boleh merekod kualiti video setinggi 4K 60 FPS (frame per saat) dengan kebolehan merekod video 8K dengan aplikasi 8K Snap dari Samsung.
Kapabiliti zoom ini adalah lebih baik berbanding keluaran yang dulu. Walaupun zoom sepenuhnya gambar tidak kelihatan kabur seperti dulu.

Pengguna Samsung yang menyukai S-Pen tidak perlu gusar kerana Samsung Galaxy S21 Ultra dikhabarkan akan menyokong penggunaan S-Pen. Akan tetapi, ianya akan dijual berasingan kerana telefon pintar ini tidak mempunyai ruang penyimpanan S-Pen seperti koleksi Samsung Note.
Samsung Galaxy S21 Ultra kini boleh dipra-tempah pada harga RM 5,299 dan akan dijual secara rasmi pada 29 Januari nanti. Pengguna yang membuat pra-tempahan sebelum 28 Januari akan mendapat kredit Samsung sebanyak 200 USD serta Galaxy SmartTag secara percuma.

Samsung Galaxy S21 dan Galaxy S21+
Peranti separa mercu dalam koleksi Galaxy S21 ini pula mempunyai saiz skrin yang sedikit kecil iaitu 6.2 inci untuk Samsung Galaxy S21 dan 6.7 inci untuk Samsung Galaxy S21+.
Kedua-dua peranti ini menyokong paparan resolusi Full HD+ (2,400 x 1,080) dan disertakan juga dengan kadar segar semula 120Hz.
Bagi kuasa pemprosesan pula, Galaxy S21 dan Galaxy S21+ juga dikuasakan oleh cip Qualcomm Snapdragon 888, disokong oleh kapasiti RAM 8GB dan storan 128GB atau 256GB. Manakala untuk bateri pula, Galaxy S21+ mempunyai 4,800 mAh, sedikit tinggi daripada Galaxy S21 (4,000 mAh).

Untuk segmen kamera, Galaxy S21 dan Galaxy S21+ mempunyai tiga kamera, tidak seperti Samsung Galaxy S21 Ultra. Kedua peranti ini dilengkapi dengan kamera ultraluas 12 MP, kamera telefoto 64MP, ciri phase-detect auto-fokus dan optik 3X OIS yang membolehkan kamera zoom sehingga 30x menerusi 30x Space Zoom.

Harga pra-tempah untuk Galaxy S21 bermula pada RM3,699 manakala Galaxy S21+ pula boleh dipra-tempah dengan harga RM 4,299. Seperti Samsung Galaxy S21 Ultra juga, pengguna yang membuat pra-tempahan sebelum 28hb Januari akan mendapat Galaxy SmartTag serta kredit Samsung sebanyak RM818 untuk Galaxy S21 atau RM918 untuk Galaxy S21+.

Klik di sini untuk info lanjut.
Penulis: Muhammad Zulikhmal Bin Zulkarnine


Adult Swim Games telah mengumumkan bahawa permainan video terbitan mereka Samurai Jack: Battle Through Time akan dilancarkan pada 21 Ogos di PC, PlayStation 4 (PS4), Nintendo Switch, dan Xbox One.
Tarikh pelancaran tersebut diumumkan melalui sebuah trailer baharu yang dimuat naik baru-baru ini. Ia juga mempertunjukkan permainan judul tersebut dan nampaknya ia akan mengikuti jalan ceriti siri animasi Samurai Jack dari mula sehingga akhir.

Samurai Jack: Battle Through Time akan dijual pada harga US$39.99 (RM170) dan pemain PC sudah boleh memasukkan judul ini ke dalam wishlist mereka di Steam.
Permainan video ini didedahkan pada akhir bulan Februari dan ia dibangunkan oleh Soleil Games.
Ikuti kami di Facebook dan Instagram.
Saksikan kami di YouTube.


Liga Profesional Mobile Legends (MPL) Indonesia musim ke-9 kini menyaksikan pasukan RRQ Hoshi akan bertemu dengan ONIC Esports di peringkat Grand Final playoff.
RRQ berjaya mendapatkan 3 kemenangan dan hanya 1 kemenangan untuk pasukan ONIC Esports. Kedua-dua pasukan ini sangat konsisten di peringkat liga dan juga playoff.
Jika RRQ berjaya memenangi MPL ID musim ke-9 ini, mereka akan mencatat rekod dengan menjadi satu-satunya pasukan yang berjaya membawa pulang piala MPL sebanyak 4 kali.
Perlawanan kelima menyaksikan RRQ Hoshi mendominasi di minit awal permainan. Rotasi demi rotasi dilakukan memberikan Albertt peluang untuk mendapatkan farming.
Corak permainan RRQ yang terlalu sukar diduga menyebabkan ONIC Esports tidak mempunyai jawapan untuk melakukan serangan balas ke atas mereka.
Perlawanan di Lord terakhir dan Iron Hook yang dikeluarkan oleh Vynnn menjamin kemenangan mereka untuk MPL ID musim ke-9.
Clayyy berjaya mendapatkan gelaran Final MVP di atas kebolehannya bermain hero mage dengan sangat cemerlang.
ONIC Esports dan RRQ Hoshi akan menjadi wakil Indonesia untuk bermain di Piala Mobile Legends Asia Tenggara (MSC) 2022.


Perlawanan pertama di hari kedua playoff MPL Indonesia musim kelapan menyaksikan Sang Raja akan bertemu dengan Alter Ego. Pasukan yang menang akan layak ke peringkat upper bracket final.
RRQ Hoshi berjaya mendahului skor 2-0 ketika ini dan mereka harus memenangi satu sahaja lagi perlawanan untuk mara ke peringkat seterusnya.
Di perlawanan ketiga ini, RRQ Hoshi menggunakan draft Alucard untuk memberikan burst damage yang sangat tinggi. Mereka juga membawa Aldous untuk digunakan oleh Xinnn.
Sementara itu, pasukan Alter Ego menggunakan Ling sebagai jungler. Turtle pertama berjaya didapatkan oleh Alberttt namun mereka kehilangan Vynnn dan Xinnn di dalam pertarungan itu.
Celiboy terus diganggu untuk mendapatkan purple buff. Ling sangat memerlukan purple buff untuk bergerak dengan mudah di dalam peta. Kehilangan purple buff sangat menganggu beliau untuk farming.
RRQ Hoshi akhirnya berjaya mendapatkan Luminous Lord pada minit ke-17. Mereka juga berjaya menumbangkan 4 ahli pasukan Alter Ego. Kemenangan akhirnya berjaya dimiliki Sang Raja tidak beberapa lama kemudian.
RRQ berjaya mendapat kemenangan 3-0 tanpa balas dan mereka akan mara ke peringkat upper bracket final untuk bertemu dengan ONIC Esports.


Streamer fenomena, UP Gaming atau lebih dikenali sebagai Sappo kini sah menyertai organisasi e-sukan Indonesia, Bigetron Esports.

Dalam satu video dimuat naik di Youtube, akaun rasmi Bigetron TV mengumumkan berita tersebut.
Sappo terkenal dengan gameplay PUBG Mobile dimainkan di Facebook Gaming. Tontonannya setiap hari boleh mencecah lebih 30,000 penonton serentak.


Sarawak sudah memilih pemain-pemain terbaik Mobile Legends, Tekken 7, Dota 2 dan Starcraft 2 sebagai wakil Sukan Asia 2019 ke-30 bakal diadakan pada 30 November sehingga 11 Disember.
Dari kiri: Naib Presiden SESA, Eugene Lai, Penolong Pengarah Pembangunan Sukan Menteri Belia dan Sukan, Rafidah Abu Bakar Lim, Menteri Muda Belia dan Sukan Datuk Snowdan Lawan, Presiden SESA, Afiq Fadhli Narawi dan bendahari dan pengerusi organisasi acara, Darren Kueh.
Pemilihan pada peringkat negeri Sarawak (Sarawak Esports State Selection – SESS) ini dilakukan oleh Sarawak Esports Association (SESA) bersama hasil kerjasama Persatuan Sukan Electronik Malaysia (ESM) menarik minat seramai 443 pemain dari seluruh negeri berlangsung di CityONE Megamall, Kuching pada 12 sehingga 14 April.
Baca lagi: Ini Dia 5 Dari 6 Game Dipertandingkan Sebagai Acara Berpingat Di Sukan SEA 2019

Berikut adalah wakil dari negeri Bumi Kenyalang untuk 4 dari 5 game dipertandingkan di Sukan Asia 2019:
Mobile Legends – Mighty Bananas

Dota 2 – Team [email protected]@

Starcraft II – Wong ‘MaGiciaN’ Poh Liung

Tekken 7 – Dhillon ‘Cybercore Ryozun’ Melintan

Penolong Menteri Belia dan Sukan Sarawak, Datuk Snowdan Lawan berharap pemain dari Sarawak dapat mewakili Malaysia ke temasya sukan berprestij ini dan membawa pulang pingat emas ke tanahair.
Buat pertama kali dalam sejarah, e-sukan akan rasmi dipertandingkan sebagai acara berpingat untuk Sukan Asia 2019. Pada tahun lepas, e-sukan diadakan dalam acara demonstrasi yang mana menyaksikan dua wakil PES 2018 dari Malaysia mendapat tempat ke-4 terbaik dari seantero Asia.
Acara yang diadakan selama 4 hari ini turut mengadakan pertandingan kelayakan game popular lain seperti FIFA 19, PES 2019 dan juga Beat Saber.
Sumber: Facebook Sarawak Esports STATE Selection & Sarawak Esports Association
Kredit gambar: Gizmo Arena
Ikuti kami di Facebook dan Instagram.
Saksikan kami di YouTube.


Kairi adalah salah satu pemain yang berasal dari Filipina dan mula bermain di Indonesia bersama pasukan ONIC ID.
Dia mula berhijrah ke negara itu selepas memutuskan untuk keluar dari ONIC PH bersama rakannya yang lain.
Pengambilan Kairi ke dalam pasukan sangat membantu ONIC ID untuk menjadi juara MPL ID musim ke-10. Kehebatannya bermain hero assassin tidak perlu disangkal lagi.
Kemahiran mekanikal dan makro yang tinggi pemain itu menjadikan dirinya pemenang anugerah MVP musim liga dan peringkat akhir playoff.
Di dalam satu video temubual Jonathan Liandi, Kairi pernah menjadikan Sasa sebagai idolanya satu ketika dahulu. Menurutnya Sasa bermain dengan sangat hebat di MSC 2019.

“Idola pertama saya dari Indonesia adalah Sasa kerana dia bermain dengan sangat hebat di MSC 2019.
“Saya mengangumi Sasa dan Rekt kerana mereka pemain marksman pada saat itu. Namun begitu, Sanz menjadi idola terbesar saya di Indonesia.” ujarnya.
Sumber: ONE Esports


Baru-baru ini The Pokemon Company mengadakan sebuah livestream Pokemon Presents untuk mengumumkan projek-projek terbaru mereka seperti New Pokemon Snap dan Pokemon Cafe Mix.
Satu lagi livestream yang sama akan diadakan pada 24 Jun ini untuk mempertunjukkan sebuah “projek besar” yang mereka sedang usahakan.
Selain daripada New Pokemon Snap dan Pokemon Cafe Mix, Pokemon Presents yang diadakan semalam juga mempertunjukkan aplikasi Pokemon Smile dan memperincikan acara waktu terhad Shiny Zeraora.
Ikuti kami di Facebook dan Instagram.
Saksikan kami di YouTube.


WonderHero adalah permainan video play-to-earn dilaporkan digodam. Sebanyak AS$300,000 (RM1.2 juta) token dikeluarkan dalam WND.

Permainan ini mengutamakan konsep taktikal yang mempunyai elemen anime sebagai inspirasi.

Semua di dalam permainan ini adalah NFT.
Berhubung perkara ini, WonderHero sedang menjalankan penyiasatan untuk mencari penyelesaian.

We understand that the community is concerned with the sudden WND price drop. Our team is looking into this issue and we will update as soon as we can.
— WonderHero (@Wonderhero_io) April 7, 2022

Hal ini berlaku seminggu selepas Axie Infinity yang sudah kehilangan sebanyak RM2.4 bilion dalam kriptowang mereka.
Syarikat WonderHero mengatakan mereka akan mecari jalan untuk mengembalikan wang WND.
Nampaknya permainan video NFT setakat ini masih belum berjaya menarik ramai orang untuk melabur akibat masalah keselamatan.


Pasukan Suhaz EVOS berjaya mendapatkan kemenangan dan mara ke semi final liga profesional Mobile Legends (MPL MY) musim ketujuh selepas menewaskan skuad Orange Esports sebentar tadi dengan skor 2-0.
Malah, pasukan tersebut turut berjaya mendapatkan Savage pertama pada hari ini.

View this post on Instagram

A post shared by MyGameOn (@mygameondotmy)

Mereka akan bertemu dengan skuad RSG MY di pusingan semi finals esok sementara Orange akan terus bertarung di pusingan lower bracket, bertemu Red Esports.
Playoffs MPL MY musim ketujuh mengumpulkan lapan pasukan Mobile Legends terbaik bertarung sehingga Ahad.
Sebanyak AS$100,000 (RM413,500) ditawarkan kepada pasukan yang bertanding.
Dua pasukan Malaysia di ranking teratas akan dipilih sebagai wakil untuk Piala Asia Tenggara (MSC 2021) yang bakal berlangsung 7 Jun ini.


Muhammad ‘Savior’ Hazwan Halim kini sudah menjadi jurulatih untuk Nigma Galaxy bagi pasukan PUBG Mobile dan Battlegrounds Mobile India.
Beliau sebelum ini merupakan coach untuk Team SMG selama tiga musim PMPL.
Savior yang berkecimpung dalam dunia PUBG Mobile sejak 2018 kini menjadi coach untuk Nigma Galaxy yang menjadi antara salah satu organisasi e-sukan yang terkenal.
Pengumuman ini dibuat di laman rasmi Facebook Nigma Galaxy.

Savior turut berkongsi berita gembira itu di Facebook peribadinya.

Tahniah diucapkan kepada Savior dan semoga berjaya bersama pasukan baru ini.


Pemain profesional PUBG Mobile AXIS Esports, Muhammad Izzrudin Hashim atau lebih dikenali sebagai Jumper, 23, menyatakan bahawa dia akan bermain di lineup pertama Tabah NSEA untuk sukan SEA ini.
“Saya akan bermain di lineup utama dan Rush yang akan berada di bangku simpanan,” katanya ketika ditemui pengamal media di Lapangan Terbang Antarabangsa Kuala Lumpur (KLIA2), pagi tadi.
Dia juga menyatakan bahawa mereka sudah melakukan latihan bootcamp sebelum mereka bergerak ke sukan SEA Hanoi 2021.
“Kami sudah melakukan latihan bootcamp dan pada setiap hari akan melakukan latihan pada waktu petang, malam dan tengah malam. Dalam sehari kami akan berlatih sebanyak 15 perlawanan.
“Selepas latihan kami akan berbincang bersama-sama mengenai gameplay kami dan pada waktu petang kami akan berjogging untuk mendapatkan keserasian yang lebih baik,” ujarnya.

@mygameondotmy @DinJumper jadi pemain lineup utama di Sukan SEA 2021 ini #malaysiaroar #malaysiaboleh #seagames31 #fyp #kakigaming ♬ BORN FOR THIS – Foxxi

Jumper juga sempat mengatakan bahawa keserasiannya sudah lebih baik bersama pasukan Tabah NSEA dan dia berharap agar semua berjalan dengan lancar.
Semoga Jumper dan pasukan Tabah NSEA dapat memberikan prestasi yang baik di kejohanan sukan SEA 2021.
Acara berkumpulan PUBG Mobile akan bermula pada 18 Mei ini.
Semoga berjaya Tabah NSEA!


Bekas pemain ONIC PH, Kairi mengatakan dia akan bermain di Liga Profesional Mobile Legends (MPL ID) musim kesepuluh sebagai jungler.

View this post on Instagram

A post shared by ONE Esports Indonesia (@oneesportsid)

Dalam satu sidang media hari ini, Kairi sah akan bermain untuk pasukan ONIC ID sekaligus mengesahkan khabar angin yang pemain Filipina dilaporkan bermain bagi pasukan Indonesia.
Kejutan ini pasti akan membuatkan liga ini tampak menarik dan penuh dengan penantian oleh peminat dari Indonesia dan Filipina.
Sejauh mana kehabatan Kairi nanti? Adakah dia akan terus dilabel sebagai antara yang terbaik lagi? Bagaimana saingannya dengan Albertt? Kita sama-sama saksikan.


Alif Akmal (Rival) adalah pemain baru untuk pasukan Todak. Dia menggantikan Ciku bermain di posisi jungler ketika menentang pasukan Suhaz Esports.
Di dalam kedua-dua perlawanan, Rival dilihat sangat lincah menggunakan Ling dan itu menyebabkan pasukan Suhaz Esports sukar untuk menghentikan pasukan Todak.

@mygameondotmy Macam mana perasaan @Rival bila masuk @todak.gaming Jom tengok video ni. #fyp #mlbb #mpl #mplmy #mplmys10 #todak #todaklanggar #mobilelegends #kakigaming ♬ original sound – My Game On

Kami dari pihak MyGameOn sempat menemu bual Rival dan ketika ditanya tentang perasaannya dapat masuk pasukan Todak, dia berkata perasaan gembira dan gemuruh itu ada di dalam diri.
“Perasaan gembira dan agak gemuruh sikit kerana ini pertama kali saya bermain MPL dengan pasukan Todak namun Insya-Allah saya akan buat yang terbaik di MPL ini.
“Saya ingin bermain di Kejohanan Dunia M4 juga nanti,” kata Rival.
Ditanya tentang kelebihan yang ada pada dirinya kerana terpilih untuk bersama pasukan Todak. Rival menyatakan dirinya sama seperti pemain lain akan tetapi dia mempunyai semangat untuk membuat yang terbaik demi pasukan.
“Kelebihan saya sama sahaja macam pemain lain, akan tetapi saya akan buat yang terbaik untuk pasukan. Saya boleh bermain pelbagai hero antaranya assassin, mage dan juga marksman.” ucap Rival.
Anda boleh melihat temubual sepenuhnya di laman Tik Tok rasmi kami. Adakah Rival bakal mengekalkan momentum permainannya dan menjadikan Todak juara kali ketiga MPL MY? Kita bakal saksikan.
Foto: MOONTON Games


Pemain jungler BTK, Michael Cosgun atau MobaZane berhasrat untuk ke Indonesia pada bulan Februari nanti dan bertemu dengan ahli pasukan profesional Mobile Legends di sana.
“Saya hanya berbincang dengan mereka (pasukan-pasukan) tapi tidak menandatangani mana-mana kontrak.
“Saya akan cuba ke Indonesia pada Februari dan meminta izin untuk tinggal sementara di gaming house pasukan profesional di sana,” katanya dalam satu penstriman langsung di Youtube baru-baru ini.
Terdahulu, MobaZane juga mengkhabarkan beliau berminat untuk masuk pasukan RRQ jika diberi peluang malah dia mengakui dilamar oleh beberapa pasukan seperti Bigetron Alpha dan Dewa United.
Pasukan MobaZane iaitu BTK mengejutkan ramai pihak di Kejohanan Dunia MLBB, M3 apabila menjadi pasukan Amerika Syarikat yang berjaya mendapat tempat ketiga.
Walaupun tiada Liga Profesional (MPL), BTK mencipta sejarah tersendiri selepas menewaskan juara MPL PH S8, Blacklist International di peringkat kumpulan.


Kegagalan pasukan Geek Fam ID untuk masuk ke playoff menjadi satu perkara yang memilukan buat pemain dari Filipina iaitu Baloyskie.
Dia memilih pasukan Geek Fam dengan harapan untuk membawa pasukan itu mencapai kemenangan dan seterusnya melayakkan diri ke playoff.
Namun hasratnya tidak tercapai apabila mereka gagal untuk mendapatkan kemenangan walaupun mereka kelihatan sangat kuat di awal musim liga.
Ketika ditemubual oleh pihak ONE Esports, Baloyskie menyatakan dirinya masih bersama Geek Fam dan mereka sedang mempersiapkan diri untuk bermain di Liga Jemputan Profesional Mobile Legends (MPLI).
“Saya akan tetap bersama Geek Fam sekarang dan selepas musim ini. Kami akan TERUS mempersiapkan diri untuk bermain di MPLI,” ucap Baloyskie kepada ONE Esports.
Ditanya tentang perasaannya terhadap rakan-rakan yang mungkin akan pergi selepas gagal di musim ke-10 ini, Baloyskie berkata dirinya akan berasa sangat sedih.
“Mungkin saya akan sangat sedih sebab kami sudah begitu rapat. Jika mereka pergi, saya pasti akan sangat sedih.
“Ini adalah salah satu perkara yang paling sukar ketika menjadi pemain profesional. Saya tidak boleh menyalahkan mereka jika mereka ingin berbuat demikian, saya hanya mampu sedih jika mereka pergi,” akhirinya.
Sumber: ONE Esports
Foto: Correcto.ID


Semalam, Geek Fam berjaya menundukkan skuad dari Kota Singa, EVOS Esports SG dalam grand final kejohanan Liga Profesional Mobile Legends (MPL) MY/SG Musim Ketiga yang berlangsung di Sunway Pyramid pada Sabtu dan Ahad lalu.
Mereka membawa pulang wang tunai terkumpul RM103,000. Geek Fam dianggotai oleh 2ez4Jepv, Rippo, Xorn, Feekz, Artz dan Dominus.
Baca lanjut: Geek Fam Harumkan Nama Negara
Penulis sempat menemubual isteri kepada Mohd Haqqani Jaffar ataupun 2ez4Jepv. Jom dengarkan perkongsian menarik daripada Syahaitul Akma Mazlan @Bebbie VJ ini!

Kenal Jep sejak 2017
Gambar: Bebbie VJ
“Saya kenal dia (suami) ketika dia bersama Saiyan pada 2017. Masa itu dia baru sertai Team Saiyan untuk MSC 2017. Maksudnya, saya dah memang aware yang Jep adalah seorang gamer,”
Syahaitul menambah, dia sentiasa menyokong suaminya walaupun sedar yang dirinya juga akan terpalit dengan kecaman sejak Jep nekad keluar daripada Team Saiyan lagi.
“Saya percaya dia sebagai seorang lelaki, bukan mahu dengar bebelan dari pasangan tapi sokongan. Biarlah sokongan tu hanya daripada saya seorang, saya takkan give up untuk tetap sokong suami. Kalau bukan saya, siapa lagi?

Bahagikan masa, hubungan jarak jauh
Gambar: Page FB 2ez4Jepv
Syahaitul berkata, sebelum berkahwin, Jep lebihkan masa di Johor dan dia pula di Sarawak. Jep hanya akan ke Sarawak dalam tiga ke lima bulan sekali untuk jumpa dengannya dan keluarga.
“Dia akan tinggal di sini (Sarawak) selama seminggu. Saya pula akan ke Semenanjung apabila dia ada pertandingan saja. Itu saja cara adil untuk kekalkan karier masing-masing, bersama keluarga masing-masing dan masih kekalkan hubungan percintaan jarak jauh ni haa.
“Dia masih dengan keluarga dia, begitu juga saya. Jep akan selalu bagitahu jadual dia streaming, bila dia berlatih dan bila dia ke pertandingan. Tak pernahnya dia abaikan saya. Kami juga selalu video call ketika dia stream dan saya akan jadi tukang baca komen live dia.
“Kelakar pun ada sebab selalu kacau viewers dia dan dia akan respond sambil main game. Lagi senang lah dia berinteraksi dengan peminat sebab kalau dia kena baca komen, susah,”

Sokong jatuh bangun karier Jep
Gambar: Page FB 2ez4Jepv
Antara kecaman hebat diterima 2ez4Jepv apabila dia membuat keputusan untuk menukar pasukan. Tak kurang juga ada netizen mengibaratkan dirinya sebagai ‘katak yang melompat pasukan’. Dari MyA ke Team Saiyan, ke MyA kembali dan kemudian ke Team Tamago seterusnya MCB dan akhir sekali Geek Fam.
Namun, isterinya positif dengan menganggap itu semua hanya dugaan belaka malah dia tidak henti memberi nasihat.
“Bagaimana saya bagi sokongan moral? Saya nasihatkan saja dekat dia. Dalam industri begini, Jep kena sentiasa positif. Orang luar tak tahu cerita sebenar dan yang menghadap semua cabaran ini adalah Jep dan rakan-rakan dalam pasukan.
“Paling tak dilupa sokongan padu daripada pengikut Jep dan juga yang lain sentiasa berdoa dan menyokong dari dia tiada apa-apa hinggalah sampai ke tahap sekarang.
“Alhamdulillah Ya Allah, saya pasti Jep dan rakan-rakan sangat menghargai semua itu walau hanya ada 30-50 penonton di stream saat mereka mengalami kejatuhan. Di mana datang kekuatan kalau bukan dari sokongan? Moga semua ini dapat memberi pengajaran kepada semua,” katanya mengakhiri perbualan.
Penulis harapkan Jep dan isteri lebih berjaya di masa akan datang dan dapat harungi susah senang bersama!
————–

Korang tahu tak yang Geek Fam berkolaborasi dengan Predator?
Jom datang beramai-ramai ke Grand Final XPAX Kejohanan E-Sukan Kampus (KEK) yang akan berlangsung pada 26 dan 27 April ini di Sunway Pyramid Ice Skating Rink! Dengar cerita, bukan ada tournament melibatkan pelajar universiti/kolej je tapi ada persembahan artis tanah air, dan kemunculan istimewa XPAX X-Assins!

Yang paling best, korang pun boleh try Predator Thronos ni tau nanti. Percuma saja!

Selain itu juga, Acer akan menjual tshirt, backpack dan pelbagai lagi aktiviti menarik. Korang juga boleh cuba pengalaman menggunakan produk daripada Acer, mana tahu ada yang berkenan boleh korang beli untuk main dekat rumah ataupun bawa ke kuliah ke kan?
Ikuti kami di Facebook dan Instagram.
Saksikan kami di YouTube.


Pemain gold laner RSG PH, EMANN menyatakan bahawa dia akan membuktikan yang dia adalah pemain hero Beatrix yang terbaik di MSC 2022.
“Ya, tidak mengapa Kelra berkata begitu. Betul mereka hebat, tetapi saya akan tunjukkan kepada anda siapa yang terbaik,” katanya.
EMANN mengatakan seperti itu selepas Kelra menyatakan bahawa gaya permainannya bermain Beatrix lebih hebat berbanding pemain RRQ Hoshi Skylar.
“Saya rasa permainan Beatrix Skylar adalah satu dalam seratus, tetapi Beatrix saya adalah satu-satunya,” katanya.
Beatrix adalah salah satu hero marksman yang popular, digunakan oleh banyak pasukan di kejohanan MSC 2022. Mempunyai empat senjata dengan empat ulti yang berbeza, hero ini memberikan banyak kelebihan semasa dalam pertarungan.
Jadi anda rasa siapakah pemain Beatrix yang paling hebat?
Sumber: esportid
Foto: Instagam EMANN


Bekas jurulatih BTR RA, Muhammad Farhan Abdul Gafar atau lebih dikenali sebagai JangS menyatakan kegembiraannya selepas berjaya untuk mewakili Malaysia ke Sukan SEA Hanoi 2021.
“Ini adalah pengalaman baru untuk saya dan saya rasa bangga kerana dapat mewakili negara Malaysia. Memakai baju ini (baju kontinjen negara) pun sudah menjadi satu pencapaian untuk saya.
“Sukan SEA adalah antara kejohanan yang sangat berprestij buat pemain profesional e-sukan dan saya tidak sabar untuk pergi ke Hanoi,” katanya ketika ditemubual MyGameOn di Lapangan Terbang Antarabangsa Kuala Lumpur (KLIA2), pagi hari ini.
JangS juga menyatakan bahawa tiada persiapan yang banyak yang perlu dilakukan.
“Tiada banyak persiapan yang saya lakukan, para pemain sudah tahu apa yang perlu dilakukan dan saya hanya mengingatkan mereka apa yang mereka perlu buat.
“Sekarang ini kami hanya fokus dari segi latihan mental kerana ini adalah kejohanan pertama secara bersemuka dan itu adalah perkara yang penting,” katanya.

@mygameondotmy @JangS berkata pemain sudah bersedia. Dia juga menceritakan tentang hala tujunya dalam karier #MalaysiaBoleh #MalaysiaRoar #SEAGames31 #fyp #kakigaming ♬ Justin Bieber Type Pop R & B(808173) – Daisuke”D.I”Imai

Dia juga menyatakan bahawa hubungannya dengan para pemain Geek Fam sangat-sangat baik dan tidak mengalami sebarang kesukaran.
“Secara peribadinya, saya amat mengenali para pemain dan kami selalu berborak. Mereka selalu datang kepada saya untuk mendapatkan nasihat. Jadi bagi saya, saya tidak ada masalah kerana kami sememangnya sudah ada hubungan yang sangat rapat” ujarnya.
Semoga JangS, uHigh dan pasukan Geek Fam dapat memberikan prestasi yang baik di kejohanan sukan SEA 2021.
Acara berkumpulan PUBG Mobile akan bermula pada 18 Mei ini.
Semoga berjaya Geek Fam!


Muhammad Amirul Raziq atau lebih dikenali sebagai Ajiq adalah salah seorang pemain yang pernah bersama pasukan Todak.
Dia memulakan kariernya sebagai pemain profesional MLBB bermula dari pasukan Orange Esports sebelum masuk ke dalam Todak pada tahun 2021.
Selepas berita Ajiq keluar dari pasukan Todak baru-baru ini, pihak kami cuba mendapatkan jawapan dari Ajiq tentang hala tujunya di dalam arena kompetitif ini.
Ketika ditanya tentang penampilannya di MPL MY musim ke-10 nanti, Ajiq berkata jika ada rezeki, dia tidak akan menolak peluang itu.
“Insyaallah jika ada rezeki nanti, saya akan bermain di MPL MY musim ke-10 ini.
“Saya masih akan meneruskan perjalanan saya di dalam bidang kompetitif ini.
“Ibu dan ayah saya memberikan sokongan mereka 100% untuk meneruskan bidang ini,” ujarnya.
Walaubagaimanapun, Ajiq turut meluahkan kesedihannya apabila terpaksa berpisah dengan pasukan Todak.
“Saya berasa amat sedih kerana terpaksa berpisah dengan kawan-kawan dari Todak, terutamanya Yums. Saya dah anggap mereka macam adik beradik saya sendiri,” katanya.
Pasukan mana yang akan Ajiq sertai untuk kelayakan MPL MY S10 ini? Kita sama-sama nantikan.


Todak langgar lagi, itulah pepatah yang boleh diungkapkan apabila pasukan Todak sekali lagi mendominasi dengan menewaskan pasukan Geek Fam 2-0 tanpa balas pada hari Jumaat di minggu kelima Liga Profesional MLBB (MPL) MY musim kesembilan.
Ketika Moon ditemubual oleh MyGameOn, ditanyakan soalan tentang penggunaan Franco di perlawanan kedua.
“Saya dah berlatih guna franco sejak Kejohanan Dunia M3 lagi. Cuma tidak boleh dibawa lagi kerana faktor drafting yang tidak sesuai untuk Franco.
“Hari ini (Jumaat) adalah hari yang sesuai untuk menggunakan Franco, pasukan saya mempercayai saya dan saya memutuskan untuk membawa Franco masuk,”
Apabila ditanya tentang hero mage yang Moon kurang mahir, dia menjawab Vexana.
“Saya agak kurang dengan penggunaan Vexana, ramai penonton di stream saya menyuruh saya menggunakan hero itu.
“Saya tetap mencuba untuk mahir menggunakan hero itu. Bagi tiga hero mage yang meta ketika ini, saya meletakkan tempat ketiga adalah Lylia kerana ia mempunyai mobiliti yang tinggi.”
“Dia boleh memperlahankan gerakan musuh dan lebih agresif di dalam perlawanan. Hero kedua adalah Cecilion kerana high ground hero itu sangat kuat dan mempunyai stun, slow dan burst,” katanya.
Moon meletakkan Valentina sebagai hero mage paling kuat ketika ini kerana ia adalah hero yang sangat overpowered dan mampu meniru skill musuh.
Akhir sekali, ketika ditanya tentang penggunaan Lunox Jungler. Moon menyifatkan hero ini sudah lama berada di dalam kamus hero mereka.
Lunox mampu mendapatkan objektif dengan cepat, burst damage yang tinggi serta pergerakan yang sukar untuk dibaca memberikan kekuatan kepada Lunox dijadikan sebagai jungler.
Ikuti temubual penuh di laman tiktok kami di bawah.

@mygameondotmy Semalam Moon cerita pasal mage.. dan kenapa @Todak.gaming main Lunox Jungler. #fyp #mlbb #mplmy #kakigaming #tiktokmalaysia ♬ Horror atmosphere piano & SE. – Kohrogi

Foto: MOONTON Games


Kapten pasukan PUBG Mobile SEM9.Gank, Aiman Amirul Mohd Said atau lebih dikenali sebagai ManParang menyatakan permohonan maafnya di siaran penstrimanya di Facebook.
“Saya sebagai kapten pasukan memohon maaf kerana kami tidak dapat melayakkan diri ke peringkat SEA buat tiga kali berturut-turut.
“Kami ingat kami dah bersedia tetapi hakikatnya kami belum bersedia,” katanya.
ManParang turut mengatakan bahawa tiada apa-apa alasan yang dia boleh berikan berikutan prestasi SEM9 pada Liga Profesional PUBG Mobile MY/SG/PH musim kelima.
“Saya baca kesemua hantaran anda di Warga J dan group lain di Telegram. Tiada apa-apa yang saya boleh katakan dan satu perkataan sahaja yang mampu saya ungkapkan iaitu KAMI LEMAH,” katanya.
Selain itu, ManParang juga menyatakan bahawa dia akan terus dengan kerjayanya sebagai pemain profesional di pasukan Gank.
“Saya tidak akan berpindah kemana-mana pasukan yang lain. Saya akan tetap berada di SEM9.Gank kerana ini adalah pasukan yang saya buat sejak dari PUBG PC lagi.
“Meskipun pemain yang sekarang ini bukan dari PUBG PC tetapi mana mungkin saya meninggalkan pasukan saya sendiri,” katanya.
Pasukan SEM9.Gank menduduki tempat ke 11 di pusingan akhir Liga Profesional PUBG Mobile (PMPL) MYSGPH musim kelima dengan mengumpul sebanyak 125 mata.
Anda boleh menonton video penuh ucapan ManParang di sini.


Pasukan RSG PH baru sahaja menjadi juara Piala Asia Tenggara Mobile Legends (MSC) 2022.
Mereka menunjukkan dominasi ke atas semua pasukan yang mereka hadapi.
Skor 4-0 yang diraih oleh pasukan Filipina ini ketika menentang RRQ Hoshi membuktikan mereka masih lagi mengungguli arena kompetitif Mobile Legends.
Pemain EXP Laner RSG PH iaitu Nathzz menjadi salah satu sebab mereka berjaya mengangkat piala MSC 2022.
Kebolehannya bermain Esmeralda menjadikan pihak musuh terkaku.
Kita dapat lihat Nathzz bijak mengawal ahli pasukan RRQ Hoshi ketika perlawanan akhir MSC 2022 sebelum ini.
Walau bagaimanapun, pihak RRQ masih tidak lagi memberikan tanda hormat untuk ban Esmeralda di dalam 4 perlawanan.
Di dalam satu hantaran akaun Instagram MPL Indonesia, Nathzz mempunyai cita-cita untuk bertemu dengan pasukan Alter Ego.
Menurutnya, Alter Ego mempunyai Pai dan Pai adalah seorang EXP Laner yang bukan calang-calang juga.

View this post on Instagram

A post shared by MPL Indonesia (@mpl.id.official)

Walau bagaimanapun, mereka hanya dapat bertemu ketika kejohanan antarabangsa seperti siri M, MPLI dan juga MSC.
Alter Ego harus melayakkan diri dengan menjadi naib johan atau juara bagi mendapat slot ke kejohanan antarabangsa.
Sumber: MPL ID


Pemain Free Fire Axis Esports, Rafli Aidil Fitrah atau dikenali sebagai Raff menyifatkan penyertaannya ke dalam kancah kompetitif di Malaysia sebagai lakaran sejarah baru buat komuniti Free Fire Indonesia dan Malaysia.
“Menurut saya liga di sini (Malaysia) dan di sana (Indonesia) tidak jauh perbezaannya daripada segi kemahiran individu dan mekanisma berpasukan,” ujarnya ketika dihubungi MyGameOn.
Raff juga turut teruja kerana keberadaannya di Malaysia disambut baik kedua-dua belah pihak sama ada peminat tempatan mahupun Indonesia.
“Saya juga berterima kasih atas dorongan pihak Free Fire Asian Guild dan jurulatih Evos Immortal Free Fire, Afm kerana bagi keyakinan untuk berhijrah,” katanya.
Di samping itu, aksinya di minggu pertama mendapat reaksi positif sebilangan peminat tempatan selepas gaya permainan agresif ditonjolkan dengan kehadirannya dalam pasukan.
“Saya senang (selesa) berada di sini, kerana lebih bebas mempraktikkan meta serta mekanisme individu dan berpasukan seakan menjadi,” ujarnya.
Dia juga berhasrat Kejohanan Major MCPS bakal diadakan secara bersemuka (offline) seperti di Indonesia kerana rata-rata pasukan yang bertanding adalah pasukan dari Malaysia.
“Saya harap peminat-peminat dapat berikan sepenuh sokongan terhadap saya dan pasukan (Axis Esports) bagi menghadapi minggu akan datang,’ akhirinya.


Luxxy adalah seorang pemain yang mempunyai banyak pencapaian di arena kompetitif PUBG Mobile. Dia pernah memenangi gelaran juara dunia bersama pasukan Bigetron Red Aliens pada kejohanan PMCO Global Finals 2019.
Menerusi sebuah hantaran Instagram oneesportsid, pemain profesional BTR RA, Luxxy, menyatakan bahawa sasarannya selepas memenangi pingat emas di sukan SEA tempoh hari adalah, dia ingin menjadi juara apabila berhadapan dengan pasukan dari China.

View this post on Instagram

A post shared by ONE Esports Indonesia (@oneesportsid)

“Sasaran saya selepas memenangi pingat emas sukan SEA ke-31? Saya mahu menjadi juara apabila menentang pasukan dari China.
“Menjadi juara dunia kalau tidak mempunyai pasukan dari China belum boleh digelar juara dunia” katanya.
Walau bagaimanapun, sejak kebelakangan ini arena kompetitif PUBG Mobile dikuasai oleh pasukan dari China seperti Nova Esports.
Mereka berjaya memenangi kejohanan dunia berturut-turut pada tahun 2020 dan 2021. Gaya permainan unik dan mempunyai disiplin yang tinggi adalah kunci kepada pasukan itu.
Adakah mana-mana pasukan dari rantau Asia Tenggara akan berjaya menewaskan pasukan-pasukan gergasi dari China? Sama-sama kita nantikan.
Foto: Instagram Luxxy


Rivaldi Fatah R7 adalah salah seorang pemain EXP laner yang terbaik di arena kompetitif Mobile Legends: Bang Bang. Dia memulakan kariernya menerusi permainan video Dota 2 sebelum berhijrah ke MLBB selepas pasukan RRQ dibubarkan untuk divisi Dota 2.
Melalui permainan peranti mudah alih Mobile Legends, R7 sudah mengangkat tiga kali piala MPL Indonesia di musim kelima, keenam dan kesembilan. Satu pencapaian yang sangat baik buat pemain berbakat ini.
Kini, RRQ Hoshi sekali lagi hampir mara ke peringkat akhir Piala Asia Tenggara (MSC) 2022. Mereka harus menentang jaguh terkuat dari Filipina iaitu RSG PH. Nathzz iaitu salah seorang pemain RSG menjadikan R7 itu sebagai idolanya dan tidak sabar untuk bertemu dengan juara MPL ID musim ke-9 itu.
“Saya berasa sangat teruja, saya ingin menghancurkan R7 di dalam pertemuan kami selepas ini.
“Selamat maju jaya RRQ Hoshi, kami akan melakukan yang terbaik,” ujarnya selepas memenangi perlawanan menentang Orange Esports.
Siapakah yang bakal memenangi perlawanan di antara dua gergasi dari Indonesia dan Filipina ini? Kita bakal saksikan tidak lama lagi.
Sumber: AFK Gaming
Foto: MOONTON Games


Kemasukan pemain Filipina ke dalam pasukan MPL Malaysia dan Indonesia menjadi satu topik hangat di dalam komuniti Mobile Legends Asia Tenggara.
Ini termasuk bekas pemain ONIC PH iaitu Dlarskie yang dikatakan akan memasuki pasukan EVOS Legends untuk memperkuatkan pasukan itu bagi persediaan menghadapi MPL ID musim ke-10.
Namun begitu, kapten EVOS Legends iaitu Rekt pernah berkata bahawa dia tidak akan bermain sekiranya terdapat pemain Filipina di dalam pasukan Sang Macan Putih itu.
Antimage juga tidak terlepas dalam memberikan pandangannya terhadap Dlarskie yang juga memegang posisi EXP Laner.
Menurutnya, “Saya tidak boleh nak bagi kata putus tapi apa boleh saya katakan bahawa 90% Dlar bakal masuk EVOS Legends. Ini cuma tanggapan dan andaian saya sahaja,” kata Antimage.
Dia juga menyifatkan dirinya lebih hebat dari Dlar berdasarkan mekanik dan makro.
“Saya tak berapa tahu kalau Dlar sesuai atau tidak masuk ke EVOS. Akan tetapi, Exp Laner di Filipina ramai yang hebat.
“Sebenarnya saya kurang tahu kemampuan yang dimiliki oleh Dlar. Saya pernah berlawan dengan dia dan saya lebih hebat dari dia. Kalau dari sudut mekanik dan makro, sememangnya saya sangat yakin saya boleh menang jika bertemu Dlar,” akhirinya.


Perlawanan Team SMG menentang Orange Esports semalam menyaksikan Team SMG di minggu akhir MPL MY S10 membawa pulang kemenangan 2-0 tanpa balas.
Kami dari pihak MyGameOn sempat menemu bual Mohammad Zul Hisham atau lebih dikenali sebagai Xorn.
Ketika ditanya tentang harapannya bersama Team SMG, Xorn mengharapkan mereka akan ke upper bracket.
“Harapan kami sememangnya nak ke upper bracket, kami perlu untuk menang 2-0 di dalam semua perlawanan dan mengharapkan Team Haq atau Todak mengalami satu kekalahan,” katanya.
Xorn mengatakan Orange tidak bermain dengan begitu baik kerana Haru menggantikan Aim.
“Dia nampak kurang pengalaman dan latihan bersama Orange. Sebab itu, mereka banyak buat kesilapan kecil dan kami mengambil peluang itu untuk mendapatkan kemenangan,” katanya.
Xorn menyatakan dia lebih senang bekerjasama atau merancang strategi bersama ZaimSempoi berbanding Hate.
“Saya rasa corak permainan ZaimSempoi lebih kurang dengan Dominus jadi saya lebih mudah bekerjasama dan merancang strategi. Selain itu, jika dibandingkan dengan Hate, saya perlu berkomunikasi menggunakan Bahasa Inggeris jadi agar sukar sedikit,” katanya.
Tonton video penuh temubual kami bersama Xorn di laman rasmi Tiktok MyGameOn.

@mygameondotmy Di minggu terakhir MPL MY S10, @Mohd Zul Hisham nak sasar ke upper bracket playoffs dan seterusnya ke kejohanan dunia, M4. #fyp #kakigaming #mlbb #mpl #mplmys10 ♬ Kita Rockstar (TikTok Version) – Yazmin Aziz, KUNGFU HEIDI


Perlawanan kedua di hari terakhir minggu keempat MPL MY musim ke-10 menyaksikan pasukan Todak akan sekali lagi menentang Team SMG.
Kedua-dua pasukan ini dikatakan antara pasukan yang terkuat di MPL MY. Perlawanan pertama dimulakan dengan Todak mempunyai kelebihan pada minit awal permainan.
Namun begitu, aksi yang sangat cemerlang ditonjolkan oleh Sasa yang berjaya mendapatkan triple kill menggunakan Beatrix berjaya menukarkan keadaan dan mereka berjaya menggenggam perlawanan pertama.
Perlawanan kedua menjadi milik Team SMG apabila rotasi mereka yang sangat baik dan menyekat Rival dari mendapatkan farm.
Pasukan Todak yang mempunyai kekurangan dari sudut ekonomi menyebabkan mereka tidak dapat menahan asakan dari Team SMG.
Walaupun Hate tidak diturunkan, nampaknya kombo Xorn bersama ZaimSempoi membuahkan hasil untuk Team SMG.
Ketika temubual kemenangan kepada Team SMG sebentar tadi, Zaim menyatakan dia lebih selesa bermain di gold lane.
“Sebenarnya saya lebih selesa bermain di Gold Lane, akan tetapi sudah ada Sasa, jadi saya hanya mengisi kekosongan posisi yang ada.”
“Terima kasih kepada peminat pasukan SMG yang datang memberikan sokongan kepada kami. Kami akan buat lebih baik lagi di minggu hadapan.” kata Zaim.
Foto: MOONTON Games


Baru-baru ini, komuniti PUBG Mobile Malaysia dikejutkan dengan berita jurulatih pasukan Farang Lejund mengundurkan diri.

View this post on Instagram

A post shared by Farang Esports (@farang_esports)

Para peminat pasukan Farang Lejund tertanya-tanya apakah sebab utama jurulatih itu berbuat demikian.
Kami dari MyGameOn ada jawapannya.
Bekas jurulatih pasukan Farang Lejund, Muhammad Hazwan Halim atau lebih dikenali sebagai Savior menyatakan bahawa sebab utama dia keluar daripada pasukan Farang Lejund adalah kerana ingin mencari pengalaman baru bersama pasukan lain.
“Saya nak cari pengalaman baru bersama pasukan baru. Keputusan untuk saya mengundurkan diri dari pasukan Farang sememangnya keputusan saya sendiri,” katanya ketika dihubungi oleh pihak MyGameOn.
Kami juga sempat menanyakan bahawa siapakah yang akan menggalas tugas jurulatih Farang Lejund nanti apabila kejohanan PMPL SEA Spring 2022 bermula.
“Luppy atau nama sebenarnya Syameer Aidil yang akan membantu pasukan Farang Lejund itu nanti.
“Dia yang juga pemain kelima pasukan itu sudahpun menggalas tugas sebagai seorang penganalisis untuk pasukan ini,” katanya.
Savior juga menyatakan bahawa hala tujunya selepas ini adalah untuk menjadi jurulatih pasukan di luar dari Malaysia.
“Secara jujurnya, saya sememangnya ingin mencari pengalaman baru sebagai jurulatih di luar Malaysia, tetapi kalau tiada tawaran untuk saya menjadi jurulatih di luar Malaysia, saya akan mencari pasukan tempatan juga.
Sekarang ini, Savior tengah berehat dan meluangkan masa bersama keluarga.
Selamat berehat Coach!
Foto: IG @Saviorrmy


Streamer popular di Twitch, Michael Grzesiek atau Shroud mengatakan dia sudah hilang minat terhadap genre permainan Battle Royale.
Menurut laporan DotEsports, Shroud berkata demikian dalam satu penstriman langsung. Sebelum ini, dia sudah memainkan permainan video seperti Call of Duty: Warzone dan Escape from Tarkov.
“Tidak. Saya memang tak minat Battle Royale sekarang. Saya tak kisah pun dengan genre ini, ia adalah satu-satunya perkara yang buat saya menjauhkan diri,” katanya ketika penstriman Apex Legends.

Katanya, genre ini dirasakan bosan kerana terlalu popular beberapa tahun lalu dan banyak permainan dihasilkan menerusinya.
“Permainan ini berkongsi satu formula sama,” ujarnya.
Bekas pemain CS:GO ini juga pernah mengatakan pada Februari lalu yang Battle Royale adalah teruk.
“Format ini sangat menjengkelkan. Melainkan kalau ada orang mencipta format baru tapi sekarang format BR menyakitkan hati saya,” katanya.
Mengikut statistik, Shroud bermain Lost Ark (111 jam), The Cycle: Frontier (28 jam) dan VALORANT (20 jam). Pada 30 hari kebelakangan, bekas pemain Cloud 9 ini mengurangkan stream Battle Royale.
Sumber: Dotesports


Aul adalah salah seorang pemain permainan peranti mudah alih popular, Mobile Legends. Beliau pernah bekerja sebagai penghantar makanan sebelum berhijrah ke arena kompetitif Mobile Legends pada musim MPL MY yang lalu.

View this post on Instagram

A post shared by MyGameOn (@mygameondotmy)

Membuat kemunculan sulungnya di MPL Malaysia musim ketujuh, Aul mempunyai ramai peminat tempatan yang gemar menonton beliau bermain.
Beliau cukup popular di platform Facebook Gaming, meraih hampir 750 ribu pengikut setakat ini, menjadikan beliau salah seorang streamer tanah air yang paling popular.
Di musim kelapan ini, beliau belum pernah mendapat kesempatan untuk bermain untuk pasukan Homebois. Aul hanya menunggu perancangan Daddy Hood untuk membenarkan beliau masuk ke skuad utama Homebois.
Adakah kita akan melihat Aul akan membuat kemunculan di MPL Malaysia musim kelapan ini? atau mungkin beliau hanya direhatkan di musim ini atau mungkin akan hadir pada minggu akhir seperti musim lalu? Kita bakal saksikan.


Ketua Jurulatih Geek Fam Malaysia, Ariff Iswandi atau Amoux menerima banyak tawaran untuk banyak pasukan namun memilih organisasi di Malaysia kerana perjalanan karier lebih baik.
Katanya kepada ONE Esports dalam satu temubual, dua insan dalam organisasi itu sering kali memberi perhatian kepadanya.
“Walaupun terima banyak tawaran, saya cari pasukan yang boleh memberikan perjalanan karier yang baik dan Geek Fam MY adalah pilihan tepat.
“Boss Keat dan pengurus Wheng juga selalu ambil tahu perihal saya walaupun saya dah ke Todak dan BTR sebelum ini,” katanya.
Menurutnya, beliau juga teruja dapat berjumpa kembali bersama Artz, Xorn, Dominus dan Feekz.
“Saya pun ada janji harus dipenuhi dengan Xorn dan ini adalah waktu yang sesuai,” akhirinya.
Sebelum ini, Amoux bersama Todak dan ke Bigetron Alpha sebagai ketua jurulatih. Jejaka dari Singapura ini membantu pasukan Indonesia itu meraih tempat ketiga di MPL Indonesia Musim Keenam.
Bagaimanapun, kontrak beliau tamat pada waktu Kejohanan Jemputan MPL. Ketika itu, beliau menunggu tawaran dari mana-mana organisasi Indonesia namun memilih untuk kembali ke Malaysia.
Sumber: ONE Esports
Foto: Geek Fam Malaysia


Jurulatih pasukan Bren Esports Mobile Legends, Duckey, memohon maaf kepada semua peminat atas kegagalan pasukannya melayakkan diri ke peringkat playoff MPL Filipina musim kesembilan.

“Saya tahu prestasi kami bukan yang terbaik setakat ini. Perjuangan ini sudah menyedarkan kami beberapa perkara baharu dan ia adalah pengalaman menarik bagi setiap daripada kami.
“Saya memohon maaf kepada pasukan saya atas kekurangan saya dan juga kepada semua peminat yang benar-benar kecewa dengan persembahan kami baru-baru ini,” tulisnya di Facebook.
Sambil memohon maaf kepada peminat, jurulatih yang berjaya membawa Bren Esports menjadi juara Kejohanan Dunia M2 itu turut berjanji akan menggunakan segala pengalaman yang diperoleh untuk mendapatkan tempat ke Siri M seterusnya.
Adakah Bren Esports dan Blacklist International yang juga dua pasukan juara dunia tetapi kedua-duanya gagal layak ke playoff MPL PH S9, akan bangkit pada musim hadapan? Sama-sama kita nantikan.


Pengurus kontinjen negara bagi Sukan SEA 2021, Kelvin Pang, memohon maaf kepada komuniti permainan mudah alih League Of Legends: Wild Rift kerana tidak dapat meyakinkan Majlis Olimpik Malaysia memasukkan pasukan Wild Rift wanita bertanding di temasya itu.

Kelvin menyatakan bahawa salah satu sebab kenapa Malaysia tidak menghantar wakil adalah kerana pihaknya tidak mempunyai sebarang data terkini yang membuktikan kewujudan pasukan Wild Rift wanita di Malaysia.
“Ini kerana jawatankuasa pasukan petugas pemilihan saya tidak mempunyai data terkini untuk membuktikan kewujudan pasukan Wild Rift wanita di Malaysia.
“Tiada kejohanan rasmi untuk membuktikan bahawa terdapat pasukan Wild Rift wanita yang boleh bersaing dengan negara Asia Tenggara yang lain.
“Oleh itu, keputusan terakhir kami adalah untuk tidak menyertai.” tulisnya di Facebook.
Dia juga meminta bantuan kepada komuniti Wild Rift Malaysia untuk membantu dalam meningkatkan arena kompetitif Wild Rift wanita.
“Dengan cara ini kita boleh membina pasukan Wild Rift wanita yang terbaik untuk menghantar mereka bagi pendedahan antarabangsa/serantau pada masa hadapan,” katanya.
Pasukan SEM9 akan mewakili kontinjen negara untuk Wild Rift (lelaki) di kejohanan sukan SEA 2021.
Adakah SEM9 mampu untuk membawa balik pingat untuk negara Malaysia? Sama-sama kita nantikan.


Kalau pelajar lain sibuk fikir untuk dapat nombor satu dalam kelas, lain pula bagi Shahrizal Ibrahim, 16 tahun yang punya hobi berbeza berbanding remaja seusianya. Shahrizal gemar bermain AOV, satu permainan mudah alih genre Multiplayer Online Battle Arena (MOBA) keluaran Garena yang kini popular.
Tapi bukan macam sesetengah orang ketagih sampai ganggu jadual harian. Sebagai pelajar, Shahrizal bukan saja pandai membahagikan masa tapi juga handal dalam AOV sejak direkrut ke M8 Gaming.
Tapi apa impian dia sebenarnya? Sebagai pelajar yang masih muda, pastinya dia ingin buktikan sesuatu kepada diri sendiri atau kepada keluarga. Ikuti temu bualnya bersama penulis.
Untuk korang yang nak tahu pendapat seorang pensyarah mengenai trend remaja ceburi eSports, klik sini.
Shahrizal Ibrahim (M8 Paranoia Meiko)
Soalan paling basic sekali ialah.. Sejak bila anda mula bermain game?
Saya mula bermain game pada umur 14 tahun. Sampai sekarang, saya dah ada 2 tahun pengalaman main MOBA games termasuklah League of Legends.. Tujuan pada mulanya sebab nak tambah kawan, nak cabar diri sendiri. Masa tu game Heroes Evolved tengah meletup di PC jadi mula-mula main for fun je, tapi tengok kawan-kawan ajak join pertandingan, dari situ saya mula interested nak go pro.
Pertandingan pertama saya join masa dua tahun dulu ialah game Heroes Evolved. Time tu team kitaorang menang RM800 untuk tempat pertama. Selepas AOV dilancarkan, saya mula beralih pada Mobile MOBA. Hasrat saya satu je nak cabar diri main kompetitif, menang duit, buktikan pada ibu.
Remaja terutamanya pelajar sekolah akan tumpukan perhatian pada pelajaran. Bagaimana pula dengan anda?
Macam saya katakan tadi, saya nak tunjuk dekat ibu, game ni bukanlah satu aktiviti melalaikan. Lagipun, saya bermain di peranti pintar. Tak perlu komitmen untuk menghadap PC setiap hari. Kadang-kadang dekat rumah pun boleh main, tak payah pergi kafe siber main sampai berjam-jam.
Lepas saya menang pertandingan Heroes Evolved tu, ibu mula bagi sokongan. Ibu pun ada tanya apa saya main dan dia ada perhatikan rutin harian saya. Tapi setakat ni saya masih sedar tanggungjawab lebih utama. Pelajaran tak pernah saya abaikan. Di Sekolah Menengah Taman Kosas, saya dalam aliran IT dan pernah mendapat nombor 3 dalam kelas.
Bagi saya, Mobile MOBA memberi kelebihan kepada kami pelajar untuk bermain tanpa perlu letak komitmen sangat. Homework siapkan dulu. Kalau tusyen, main 2 hari sekali.. belajar dengan tengok Reddit dan di Youtube.
SHAHRIZAL memenangi tempat keempat bersama ahli pasukannya (M8 Paranoia) di kejohanan AOV Valor Cup
Selepas discover anda memang berbakat dalam Mobile MOBA, apa tindakan anda seterusnya?
Masa Garena Arena of Valor baru dilancarkan, saya ada buat pengumuman nak cari team di laman sosial. Kemudian, saya ditemukan dengan pengasas M8 Gaming untuk bermain di bawah pasukan mereka. Mungkin sebab experience banyak jadi sebab tu saya direkrut dan paling penting playstyle. Tak ramai yang suka main Raz (karakter yang susah nak master). Alhamdulillah, all going well dan family saya pun menyokong minat saya ni.
Sepanjang berada di bawah M8 Gaming, mereka akan sediakan in-game item dan keperluan asas seperti duit belanja di pertandingan dan juga jersi. Kami akan train pada waktu malam je sebab ada yang tinggal jauh dan masih bekerja. Total ahli untuk organisasi ini lebih kurang 80 orang (dari game berbeza).
Kami bermain pusingan kelayakan untuk kejohanan Arena of Valor (AOV) Valor Cup di festival Comic Fiesta di Pusat Konvensyen Kuala Lumpur. Hanya dua team M8 (AOV) layak ke final. Kami akhirnya menduduki tempat keempat di final dan membawa pulang wang tunai RM10,000. Selepas dibahagikan sama rata, saya berjaya mengumpul RM3,800 sepanjang 2 tahun bermain game.
Sudah tentu jumlahnya taklah besar mana tapi bagi saya, ia satu pencapaian luar biasa pada usia muda. Tapi selepas ni saya akan fokus pada satu lagi kejohanan AOV dan stop sekejap untuk fokus pada Sijil Pelajaran Malaysia (SPM). Selepas habis belajar nanti, saya belum buat keputusan untuk main secara kompetitif lagi tapi kalau ada peluang, saya akan sahut cabaran tu.


Pengasas MAB Esports, Abang Lord atau nama sebenarnya Danial Aizat Rames Abdullah, 47, berkata kemasukan jurulatih MAB yang baru, Alvin Tisna (Lexuzz) memberi satu perspektif baru.
“Dia mempunyai cari mengajar dan latihan yang berbeza dan saya rasa dia boleh berikan sesuatu kepada pasukan MAB.
“Saya rasa ini masa yang sesuai untuk kami membawa jurulatih dari luar negara, sekurang-kurangnya pemain kita dapat merasakan pendekatan yang berbeza berbanding jurulatih di Malaysia,” katanya ketika dihubungi MyGameOn.

Dia juga mengatakan antara faktor lain yang membuat MAB memilih Lexuzz kerana dia adalah jurulatih dari luar negara.
“Dia (Lexuzz) adalah orang luar jadinya pemain akan lebih menghormatinya sebagai seorang jurulatih.
“Kebiasaanya kalau di Malaysia, jurulatih itu adalah bekas pemain dan kawan kawan kepada pemain sehinggakan jurulatih tidak tegas kepada para pemain. Perkara itu yang saya tidak mahu terjadi kepada pemain saya,” katanya.
Jerong jadi penganalisis
Apabila ditanya berkenaan Jerong yang menjadi jurulatih MAB pada musim lepas, Abang Lord menyebut bahawa dia akan dijadikan sebagai penganalisis bagi pasukan itu.

“Jerong masih akan bersama-sama MAB sebagai seorang penganalisis bagi membantu Lexuzz dalam latihan.
“Saya percaya dengan kehadiran Lexuzz ini, Jerong akan belajar lebih banyak perkara dan satu hari nanti dia akan menjadi seorang jurulatih yang hebat,” katanya.
Bawa masuk D ace dan Eavy
MAB Esports juga sudah membawa masuk dua pemain baharu untuk memperkuatkan lagi pasukan mereka.
“D ace dan Eavy adalah dua pemain baru untuk pasukan kami. Bagi pemain-pemain lama hanya Novaxcobar, Xslash dan Zakqt yang masih bersama MAB. Aliff, Zuto, dan Rennn pula sudah dilepaskan dan ditamatkan kontraknya.

“Pada masa ini, kami masih kekurangan jungler dan sedang melakukan proses try out,” katanya.
Abang Lord juga menyebut kenapa MAB melakukan persiapan awal adalah kerana untuk mendapatkan keserasian di antara para pemain.
“Keserasian di antara para pemain bukanlah sesuatu yang boleh diperolehi dalam masa yang singkat, jadinya persiapan yang lebih awal harus dilakukan demi mendapatkan keserasian itu.
Abang Lord juga menegaskan bahawa MAB pada musim hadapan akan lebih serius dan fokus, kerana mereka terpaksa bermain dari bawah semula (peringkat kelayakan) dan mereka ingin kembali semula ke liga MPL.
Semoga berjaya MAB!
Foto: MAB Esports, MOONTON Games


Momo adalah salah seorang pemain Macro terbaik di dalam permainan peranti mudah alih Mobile Legends: Bang Bang.
Kita selalu dapat melihat aksi Momo yang bijak membaca peta dan melakukan farming dengan cepat untuk membantu pasukan di fasa late game.
Di dalam satu temubual MyGameOn bersama Momo, ditanya tentang penggunaan Miya oleh pasukan Todak.
“Miya ini hero yang sangat berfungsi di fasa late game kerana ia mempunyai mobiliti dan mudah untuk keluar dari perlawanan.
“Ditambah lagi spell Inspire diberikan buff, maka waktu ini sangat sesuai untuk membawa Miya ke dalam draft,” katanya.
Ketika ditanya tentang hero marksman kegemaran Momo, dia mengatakan Beatrix adalah yang paling disukainya.
“Beatrix kerana hero ini mudah untuk clear lane, dia mudah untuk melarikan diri. Kalau musuh datang gank, hero ini mampu sustain akan tetapi perlu mahir menggunakan Beatrix.
“Saya sedikit gementar berada di atas pentas tadi (melawan Geek Fam), mungkin sebab ada Xorn kerana sebelum ini Xorn tiada di dalam barisan pemain Geek.” katanya.
Akhir sekali, Momo ditanya tentang permulaan stream pada tahun ini.
“Kawan-kawan saya semua sudah mula solo stream, jadi mereka menyuruh saya melakukan perkara sama. Akan tetapi masih belum ada face-cam setakat ini.”
Ikuti temubual penuh bersama Momo di laman rasmi Tiktok kami.

@mygameondotmy Sebenarnya Momo ni pemalu.. #fyp #mlbb #mplmu #kakigaming #tiktokmalaysia ♬ Sounds like a mystery music box – Yohei

Foto: MOONTON Games


Zedd adalah salah satu rookie baru yang mengejutkan para penonton di arena MPL MY musim ke-9.
Kemasukannya di dalam Suhaz Esports tempoh hari meningkatkan lagi kekuatan pasukan itu.
Kami dari pihak MyGameOn sempat menemu bual Zedd sejurus sahaja mereka memenangi perlawanan menentang Team Caracal.
Ketika ditanya tentang pasukan mana yang Zedd suka berlawan. Zedd berkata Todak menjadi pilihannya.
“Bagi saya, pasukan saya paling suka lawan adalah pasukan Todak dan sangat gembira apabila harus berlawan dengan Momo di Gold Lane. Momo adalah hebat dan saya kagum dengan dia.”
Apabila ditanya tentang cabaran dia bermain ketika berpuasa, Zedd berkata tidak ada masalah kerana sudah biasa.
“Bagi saya, walaupun pertama kali saya bermain di MPL pada bulan puasa namun ia tidak memberi masalah kerana saya sudah biasa.
“Saya sangat bersyukur kerana saya dari Suhaz Junior dan berpeluang naik ke Suhaz Esports. Saya berasa gembira dan bangga pada masa yang sama.”
Ketika ditanya tentang cabaran bermain di dalam Suhaz Esports. Zedd berkata cara latihan berbanding Suhaz Junior adalah sangat berbeza.
“Cabarannya adalah daripada latihan di Suhaz Junior dan Suhaz Esports sangat berbeza. Ketika scrim bersama pasukan MPL, pihak lawan kami sangat kuat. Jadi saya cuba hadapinya.”
Ditanya tentang faktor dia terpilih menjadi sebahagian dari Suhaz Esports, Zedd menjawab ianya kerana dia sudah biasa bermain dengan pasukan Suhaz Esports.
“Mungkin pada waktu saya berada di Suhaz Junior, saya kerap jumpa dengan Suhaz Esports. Saya berlawan dengan mereka dan berlatih bersama mereka.”
Zedd menyatakan bahawa kawan-kawannya ada yang mengenali potensi dirinya untuk menjadi seorang pemain profesional.
“Rakan-rakan saya sewaktu musim ketiga dan keempat pernah memberitahu bahawa saya ada bakat, jadi kenapa tidak mencuba menjadi pemain profesional?
“Selepas itu, saya cuba tryout di mana-mana pasukan. Alhamdulillah Suhaz Esports menerima saya di dalam keluarga mereka,” akhirinya.
Foto: Moonton Games


EVOS Legends adalah salah satu pasukan yang paling popular di Indonesia untuk permainan peranti mudah alih Mobile Legends.
Namun pencapaian mereka di musim sebelum ini kurang memuaskan dan menyebabkan jurulatih mereka iaitu Zeys tertarik untuk membawa masuk pemain dari Filipina bagi menguatkan lagi pasukan.
Selain itu, ONIC ID juga dikhabarkan akan mengambil Kairi dan jurulatih Yeb dari ONIC PH untuk persiapan menuju ke musim MPL ID ke-10.
Walau bagaimanapun, kehadiran ahli pasukan dari Filipina pastinya akan memberikan pengalaman baru dan tidak semua pemain akan berasa selesa dengan perkara ini lebih lebih lagi akan ada masalah komunikasi di antara mereka.

@izura_off Singkat Padat Jelas CAPTAIN TIMNAS 🇮🇩 #fypシ #evosesports🐯💙 ♬ suara asli – sadvibes🥀

Menurut kapten EVOS Legends iaitu Rekt, dia menyatakan rasa kurang senang jika ada pemain dari Filipina di dalam EVOS.
“Tidak ada, saya tidak mahu main kalau ada pemain Filipina. Saya masih mempunyai maruah, indopride,” ujarnya.
Akan tetapi, barisan pemain EVOS Legends kali ini bakal ditentukan oleh pihak pengurusan dan tidak lagi bergantung kepada Zeys atau pemain.
Sumber: ONE Esports


Pengulas Kejohanan Jemputan Liga Profesional Mobile Legends (MPLI) 2022, Richelle Tan Wei Ling atau MonChelle meluahkan rasa syukur dengan mesej dan DM yang dihantar oleh ahli komuniti MLBB berikutan isu penstriman dalam dwibahasa yang berlaku semalam.
Konteksnya adalah penstriman yang dilabel dalam Bahasa Melayu itu diulaskan dalam dwibahasa. Mars mengulas dalam BM dan Monchelle mengulas dalam Bahasa Inggeris. Ia kemudiannya menimbulkan sedikit kekeliruan dalam kalangan komuniti.
“Saya menerima banyak mesej dan DM dari komuniti yang memberikan kata-kata positif dan galakan untuk mengulas,” katanya ketika dihubungi MyGameOn.
Monchelle berkata, dia cuba melakukan yang terbaik walaupun sedar dengan tohmahan yang bakal diterima.
“Saya sebenarnya ada membangkitkan perkara ini kepada pihak produksi yang mana ulasan dwibahasa akan mendapat pelbagai reaksi dari komuniti.
“Disebabkan saya perlu meneruskan juga, maka saya memberikan yang terbaik ketika mengulas dalam Bahasa Inggeris,” katanya.
MonChelle juga akan memberikan analisis dalam Bahasa Melayu untuk perlawanan esok. Katanya, dia sudah melakukan persiapan.
“Saya bersedia untuk sesi menganalisis esok kerana banyak persiapan sudah dibuat (hari ini) dan saya mahu memberi persembahan terbaik kepada komuniti,” katanya mengakhiri perbualan.
Hal ini juga mendapat perhatian dari RSG Malaysia yang berseloroh dengann meme mengenai penstriman itu.

View this post on Instagram

A post shared by RSG Malaysia (@rsg.malaysia)

Foto: @richelle9806


Salah seorang pemain pasukan Geek Fam iaitu Maima kini kembali ke dalam pentas MPL MY S10 selepas Team Caracal mengumumkan kemasukannya ke dalam pasukan sebagai pemain pinjaman.
Sejurus selepas kemasukan Maima ke dalam pasukan, kita dapat saksikan aksi Maima menggunakan Claude dengan cemerlang sekali dengan menewaskan Team SMG dengan skor 2-0 tanpa balas.

Kami dari pihak MyGameOn sempat menemu bual Maima dan bertanyakan beberapa soalan tentang prestasinya dan juga cara dia beradaptasi dengan Team Caracal.
Ketika ditanya tentang perasaannya kembali di dalam MPL, Maima berkata dirinya berasa sangat teruja walaupun sering mendengar khabar angin yang negatif tentang dirinya.
TERUJA DAPAT MASUK MPL KEMBALI
“Saya rasa sangat teruja kerana dapat bermain di dalam MPL kembali. Akan tetapi, tiba-tiba perasaan teruja itu bertukar jadi gementar sedikit oleh kerana ada khabar angin yang negatif tentang diri saya.
“Ramai netizen berkata diri saya sudah tidak relevan di dalam MPL oleh kerana lama tidak bermain, teman rapat saya sendiri berkata benda yang sama namun saya masih bersyukur dapat bermain dengan baik bersama Team Caracal,” ujarnya.
Bercakap tentang keserasian, Maima berkata ianya sukar untuk didapatkan oleh kerana faktor yang sangat singkat namun ianya mampu direalisasikan dengan usaha yang cukup.
“Keserasian itu sangat sukar untuk dapat kerana saya bekerja dari hari Isnin hingga Sabtu bermula jam 8 pagi sampai ke jam 6 petang. Jadi saya hanya mula berlatih bersama pasukan pada malam hari.
“Jadi keserasian itu sukar untuk didapatkan akan tetapi dengan izin Allah, kami dapat sedikit keserasian itu walaupun belum 100% lagi,” katanya.
Selain Maima, Xorn juga antara ahli pasukan Geek Fam yang dipinjamkan kepada pasukan lain iaitu Team SMG. Ditanya tentang prestasi Xorn bersama pasukan SMG, Maima berkata Xorn sangat hebat bersama pasukan juara musim kelapan itu.
“Saya berasa sangat seronok dapat menewaskan pemain yang paling hebat di Malaysia iaitu Xorn, prestasi dia di SMG tidak perlu dirungkai lagi. Kita memang semua maklum dia adalah pemain yang hebat,”

KEKALKAN MOMENTUM
Ditanya tentang peluang untuk Team Caracal layak ke playoff nanti, Maima menyifatkan perkara itu mampu itu dicapai dan tidak mustahil.
“In Shaa Allah kami akan cuba mengekalkan momentum kami walaupun dengan pasukan baru. Kami akan berusaha dengan bersungguh-sungguh serta berdoa untuk mendapatkan keputusan yang baik. Semoga perjalanan kami ke peringkat playoff dipermudahkan. Amin,” ucap Maima.
“Alhamdulillah, Maima ni jenis yang “friendly” dan mudah untuk bercampur dengan orang baru. Walaupun baru jumpa dan berkenalan, kami sudah membuat aktiviti yang banyak seperti mandi kolam bersama dan menonton filem (bersama Eavy).
“Secara jujurnya saya tak berharap memegang posisi core oleh kerana posisi ini sangat berat akan tetapi posisi saya sudah diisi dengan orang yang lagi hebat. Namun begitu, saya cuba untuk belajar bermain marksman dan alhamdulillah pasukan saya banyak membantu dari segi rotasi, itemization, laning dan lain-lain,” akhirinya.
Team Caracal kini berada di tempat keempat di kumpulan B dan mereka harus bersaing bersama Team Lunatix untuk menentukan pasukan mana yang akan layak ke playoff nanti.
Peringkat liga berbaki dua minggu lagi dan peluang untuk Team Caracal ke peringkat playoff semakin cerah dengan kehadiran Maima dan juga Wynn yang menguatkan lagi pasukan itu.
Foto: Geek Fam, Maima


Pasukan Red Canids yang memenangi MPL Brazil terdahulu membuat debut mereka di Kejohanan Dunia Mobile Legends, M3.
Walau bagaimanapun, nasib tidak menyebelahi mereka apabila kecundang awal di hari ketiga menentang pasukan SeeYouSoon.
Kapten pasukan Red Canids iaitu Lunna juga pernah mengaku bahawa Vynn dari RRQ Hoshi menjadi idolanya bermain sebagai posisi Roamer. Tidak lupa juga OhMyV33nus turut menjadi pujaan dia.
Di dalam satu temubual ONE Esports terhadap Lunna, dia bersedia untuk bermain di Indonesia untuk mana-mana pasukan terutamanya MDL. Menurutnya, pertandingan itu memiliki tahap persaingan yang tinggi.
“Kenangan di Kejohanan Dunia M3 tidak akan dilupakan, ia benar-benar pengalaman yang luar biasa.”
“Pengajaran terbesar yang saya dapat di sana adalah fakta bahwa MLBB berpandukan pada objektif, bukan pada perkara yang tidak diperlukan. Saya juga tidak akan pernah melupakan saat bertemu idola saya OhMyV33NUS,” ungkap Lunna kepada ONE Esports.
“Saya dan puteri saya (anak perempuan) sangat gembira kerana berjaya mendapat banyak peminat di Asia Tenggara. Saat ini impian saya adalah bekerja atau bermain di benua Asia,” ujar Lunna.
“Saya sangat menyukai Indonesia dan menghormati sejarah semua pasukan e-sukan di sana. Saya bersedia bermain di mana-mana pasukan Indonesia, terutama MDL, menurut saya itu adalah pertandingan yang memiliki persaingan tinggi,” akhirinya.
Sumber dan foto: ONE Esports


RRQ Hoshi selaku satu-satunya pasukan Indonesia yang berjaya layak ke peringkat playoff MSC 2022 selepas mereka menewaskan pasukan IDNS dengan kemenangan bersih.
Namun begitu, rakan senegara mereka iaitu ONIC Esports gagal untuk melayakkan diri selepas tewas satu perlawanan di tangan pasukan Todak.
Apabila pasukan RRQ menewaskan pasukan IDNS, mereka ditembual dan ditanya tentang adakah mereka terkejut ONIC Esports tidak layak ke playoff.
Menurutnya, ONIC Esports adalah pasukan yang kuat dan perkara itu membuatkan mereka sedikit terkejut.
“Pada pendapat peribadi saya, agak terkejut kerana ONIC Esports adalah salah satu pasukan yang sangat kuat di MSC 2022.
“Buat pasukan ONIC Esports, tidak mengapa kerana belum ada rezeki lagi,” ujarnya.
Ditanya tentang penggunaan Irithel untuk perlawanan menentang IDNS, mereka menjawab Irithel kini mendapat buff dan ini masa yang sesuai untuk membawanya masuk.
“Irithel sudah dapat buff dan itu menjadikan dia salah satu marksman terbaik ketika ini.
“Perasaan saya biasa sahaja, saya tidak gemuruh dan semuanya okay ketika bermain kembali di pentas Asia Tenggara,” ujar Lemon ketika ditanya tentang perasaannya bermain kembali di MSC.
MSC 2022 akan berlangsung hingga Ahad, mengumpulkan 12 pasukan terbaik MLBB di Asia Tenggara.
Sebanyak AS$300,000 (RM1.32 juta) menjadi rebutan pasukan-pasukan yang bertanding.
Siaran langsung boleh disaksikan di Facebook dan Youtube Mobile Legends: Bang Bang.


BTK adalah salah satu pasukan dan pencabar baru yang berjaya menggegarkan arena Kejohanan Dunia M3 sebelum ini.
Mereka berjaya menewaskan pasukan Blacklist International yang dianggap sebagai paling kuat di dalam Kejohanan itu.
Meskipun mendapat tempat ketiga, pasukan ini menjadi salah satu saingan yang kuat dan mereka mampu untuk melangkah jauh tanpa penganalisis mahupun jurulatih.

View this post on Instagram

A post shared by ONE Esports Indonesia (@oneesportsid)

Di dalam satu kenyataan beliau di dalam penstriman langsung. “Jika RRQ ingin merekrut kami, tentu mereka akan melakukannya. Saya pun tidak keberatan direkrut oleh mereka tapi keputusan itu tergantung kepada RRQ,” ujarnya.
Ternyata MobaZane juga berminat bersama dengan organisasi dari Asia Tenggara dan beliau tidak sesekali keberatan untuk bersama organisasi itu jika diberikan peluang.
Terdahulu, MobaZane bertukar jersi dengan RRQ Xinnn di Kejohanan Dunia M3 dan kita dapat lihat beliau mengenakan jersi itu ketika melakukan penstriman langsung di platform Youtube beliau.
Sumber: ONE Esports


Pasukan Blacklist International adalah pasukan yang paling kuat di Mobile Legends ketika ini. Mereka mendominasi Kejohanan Dunia M3 dengan corak permainan yang begitu sukar untuk ditewaskan musuh.
Meskipun mereka gagal untuk menjadi juara Kejohanan Jemputan Liga Profesional Mobile Legends (MPLI) selepas tewas di tangan ONIC ID, mereka berjaya bangkit semula untuk menewaskan ONIC ID di M3.
Menurut OhMyV33nus, pasukan mereka tidak pernah tewas terhadap lawan yang sama sebanyak dua kali di saat ini.

View this post on Instagram

A post shared by BLACKLIST INTERNATIONAL PH (@blacklistmlbb)

Selepas pengumuman duo terhebat V33 dan Wise tidak akan bermain untuk musim ke-9. Bon Chan di dalam temubual bersama ONE Esports menyatakan beliau yakin pasukan Blacklist akan tetap menjadi yang terkuat.
“Itu semua bergantung kepada pemain baru, adakah mereka cepat mengadaptasi dengan gaya permainan kami atau tidak. Jika mereka cepat belajar, kami mampu mempertahankan gelaran (MPL) itu,” katanya kepada ONE Esports.
“Dex Star dan saya tidak pernah salah dalam memilih pemain. MPL PH musim ke-9 akan menjadi musim yang menarik,” ujar beliau.
Siapakah yang bakal menjadi pengganti OhMyV33nus dan Wise di MPL PH musim ke-9? Kita bakal saksikan.
Sumber: ONE Esports


Liga Profesional Mobile Legends (MPL) MY musim ke-10 kini sudah memasuki minggu ketujuh. Peringkat playoff akan bermula selepas tamat lapan minggu musim liga.
Juara bertahan sebelum ini iaitu pasukan Todak akan mempertahankan gelaran mereka pada musim ini.
Musim kesepuluh ini penting untuk semua pasukan oleh kerana juara dan naib juara akan mendapat slot ke Kejohanan Dunia M4 yang akan berlangsung di Jakarta pada Januari depan.
Kami sempat menanyakan pengurus MAB Esports iaitu Abang Lord tentang pandangannya terhadap pasukan yang bakal menjadi juara untuk MPL MY musim ke-10 ini.
Abang Lord masih optimis dengan pasukan Todak yang dikatakan bakal menjadi juara untuk membawa pulang piala nanti.
“Bagi saya, Todak masih pasukan nombor satu negara dan saya sokong mereka untuk jadi juara. Mungkin mereka akan berjumpa dengan Team SMG di peringkat final nanti.
“Manakala, pasukan Orange Esports, RSG dan juga pasukan baru iaitu Team Haq bakal menjadi pencabar kepada kedua-dua pasukan itu,” katanya ketika dihubungi MyGameOn.
Pasukan manakah yang anda rasa bakal menjadi juara untuk musim ke-10 seterusnya mendapatkan slot ke Kejohanan Dunia M4 nanti?


Artikel ini ditulis oleh Haikal Johari.
Pemain The Valley, Michael Cosgun atau MobaZane mendakwa dia adalah salah satu faktor kenapa wilayah Amerika Utara mendapat slot ke Piala Asia Tenggara Mobile Legends (MSC) 2023.
Kenyataan itu dibuat selepas Moonton membuat pengumuman bahawa tiga pasukan jemputan dari luar wilayah Asia Tenggara (SEA) akan dijemput ke MSC 2023.
Antara wilayah yang akan dijemput adalah Turkiye, Timur Tengah, Afrika Utara (MENA) dan Amerika Utara (NA).
MobaZane menyuarakan rasa tidak puas hati terhadap Moonton kerana tidak memberi sebarang peluang untuk wilayah NA menunjukkan potensi mereka dengan menyertai kejohanan rasmi yang dianjurkan Moonton.

“Saya mungkin satu-satunya sebab NA berjaya mempunyai slot di MSC (2023).” kata MobaZane.
Dia juga berasa bahawa usaha Moonton menaikkan MLBB di NA tidak akan berhasil jika Moonton tidak menjemput pasukan dari wilayah itu untuk menyertai apa-apa kejohanan besar.
Di kejohanan dunia MLBB, M4 diadakan di Jakarta pada awal Januari lepas menyaksikan The Valley berjaya menewaskan pasukan lain yang mempunyai Liga Profesional (MPL) di negara masing-masing.
Moonton dalam satu kenyataan juga berkata mereka mahu MSC 2023 selari dengan visi ‘e-sukan untuk semua’ dan menjadi penanda aras bagi kejohanan besar lain (selain siri M) menyertakan lebih banyak wilayah selain Asia Tenggara.
Foto: Instagram @mobazaneofficial


Scarlet Nexus satu permainan video anime di mana anda akan menggunakan seorang askar yang boleh menggunakan kuasa minda untuk membaling batu mahupun apa-apa sahaja yang anda boleh baling ke arah raksasa.

Scarlet Nexus memceritakan tentang manusia di dalam dunia yang diserang raksasa berbentuk seperti pohon bunga.

Permainan anda lebih banyak kepada membuat kombo-kombo tidak masuk akal yang pasti akan membuat anda rasa teruja.
JRPG merupakan antara genre yang sentiasa berada di hati ramai para gamers.
Scarlet Nexus mungkin untuk anda di luar sana yang rindukan zaman kehebatan aksi JPRG.
Anda boleh dapatkan Scarlet Nexus di pelantar Steam, PlayStation 4, PlayStation 5, Xbox One, Xbox Series X and Series S.


Pasukan PlayerUnknown’s Battlegrounds mudah alih (PUBG Mobile), Yoodo Gank menyasarkan kedudukan tiga teratas dalam saingan Permainan Siber Selangor (SCG 2019) yang akan bermula pada Sabtu dan Ahad ini di Central i-City, Shah Alam.
“Untuk SCG nanti, pasukan ini akan berlawan sama seperti di PMCO yang dibarisi oleh skuad-skuad hebat dari serata Malaysia.
“Oleh itu, kami menyasarkan podium bagi kejohanan ini,” kata pengurus pasukan Yoodo Gank, Kevin Wong.
Walaupun pasukan ini mempunyai pengalaman di peringkat Asia Tenggara, kata Kevin, tahap kompetitif masih tinggi kerana terdapat pasukan PMCO lain yang menyertai.
“Saya rasa SCG akan jadi platform yang bagus untuk pemain ini menunjukkan kemahiran berbanding meletakkan posisi mereka sebagai salah satu pasukan yang terbaik di Malaysia.
“Sejak pulang dari PMCO pada pertengahan Oktober, mereka sudah pun berlatih dengan bersungguh-sungguh sebagai satu skuad selain memfokuskan pada rutin harian seperti biasa.
“Boleh dikatakan mereka tak pernah berhenti berlatih kerana mereka juga perlu ke Bangkok untuk PMCO SEA Grand Finals pada minggu depan,” katanya.
Selain Yoodo Gank, turut mendapat jemputan terus ialah VIP Squad, Team Secret, AROV Esports dan Bapak Ah.

—
Permainan mudah alih PUBG Mobile dipertandingkan bersama Dota 2, FIFA 20 dan Tekken 7 dengan hadiah wang tunai terkumpul RM215,000! Namun, kali ini permainan kegemaran ramai, Mobile Legends tidak disertakan.
Ini adalah pecahan prizepool mengikut permainan e-sukan yang dipertandingkan:
Dota 2 – RM30,000 (128 pasukan bermain online dan 8 pasukan layak ke peringkat akhir selepas tamat kelayakan)
PUBG Mobile – RM100,000 (512 pasukan bermain online dan 6 pasukan jemputan + 10 pasukan yang ditapis daripada kelayakan akan bertembung di peringkat akhir)
FIFA 20 – RM55,000 (512 pemain)
Tekken 7 – RM30,000 (128 pemain)
Ini adalah kali keenam kejohanan seumpama ini diadakan bersama Majlis Sukan Negeri Selangor, Mineski Events Team Malaysia dan Big Machinez.
Acara ini juga mendapat sokongan daripada Penggerak Belia Tempatan (PeBT), Majlis Bandaraya Shah Alam (MBSA), Persatuan Esports Selangor (ESS) dan Tencent.
Walaupun tiada Mobile Legends, permainan e-sukan yang sudah lama bertapak seperti Dota 2 dan FIFA masih dikekalkan. Ia boleh dilihat sebagai suatu langkah yang patut dipuji kerana masih memberi ruang kepada pemain e-sukan negara bertanding dalam permainan di platform PC dan konsol.
Foto: Facebook VSPN


Scott Cawthon mengumumkan persaraan beliau dan akan memberi francais Five Nights at Freddy’s (FNAF) disambung oleh pembangun permainan video yang lain.
FNAF dulu merupakan antara permainan video genre seram dan strategi yang pernah tular. Scott Cawthon boleh dikatakan anatara pembangun solo untuk indie game yang paling berjaya.
Scott dikatakan ingin bersara kerana beliau sudah hampir berusia 40 tahun. Mungkin untuk memberi fokus kepada hal-hal lain yang lebih penting di dalam kehidupannya.
Walaubagaimanapon persaraan ini tidak hanya dengan pujian namun ada juga beberapa orang yang bersetuju dengan persaraan ini kerana Scott untuk beberapa tahun yang lalu pernah membuat beberapa kenyataan yang boleh dipersoalkan.
Apa-apa pun, harap Scott Cawthon akan lebih gembira selepas persaraannya dan penyambung legasi Five Nights at Freddy’s akan terus membuat permainan ini lebih hebat dari yang asalnya.


Permainan Scott Pilgrim vs. The World: The Game akan dilancarkan semula sebagai versi Complete Edition. Ubisoft menjanjikan ia akan tiba pada penghujung tahun ini untuk PC, PlayStation 4 (PS4), Xbox One, Nintendo Switch, dan Google Stadia.
Ini merupakan satu pengumuman yang dinanti-nantikan oleh ramai peminat permainan tersebut. Hal ini demikian kerana penjualan versi digital Scott Pilgrim vs. The World: The Game yang asal dihentikan pada tahun 2016.

Versi Complete Edition ini memperkenalkan dua watak tambahan yang boleh dimain iaitu Knives Chau dan Wallace Wells. Selain itu, Ubisoft tidak menyatakan terdapat apa-apa penambahbaikkan dari segi kualiti grafik dan audio.
Penulis yakin ramai peminat Scott Pilgrim sangat teruja dengan pengumuman ini, lagi-lagi kerana ia dibuat pada ulang tahun ke-10 filem Scott Pilgrim vs. The World yang diarahkan oleh Edgar Wright.
Ikuti kami di Facebook dan Instagram.
Saksikan kami di YouTube.


Setelah lama menghilang daripada semua kedai-kedai digital, permainan berdasarkan siri komik Scott Pilgrim akhirnya akan kembali. Scott Pilgrim vs. The World: The Game – Complete Edition akan dilancarkan pada 14 Januari 2021 untuk PC (Epic Games Store & Ubisoft Store), PlayStation 4 (PS4), Xbox One, Nintendo Switch, dan Google Stadia.
Penerbit permainan ini Ubisoft sebelum ini menjanjikan Scott Pilgrim vs. The World: The Game – Complete Edition akan dilancarkan pada penghujung tahun 2020. Situasi pandemik COVID-19 mungkin telah mengganggu proses pembangunan dan menyebabkan penangguhan.

Selain daripada dua watak tambahan baharu iaitu Knives Chau dan Wallace Wells, Ubisoft tidak menyatakan apa-apa penambahbaikkan atau perubahan dari segi kualiti grafik, audio, dan permainan.
Untuk maklumat lanjut, anda boleh melayari laman web rasmi permainan tersebut di sini.
Ikuti kami di Facebook dan Instagram.
Saksikan kami di YouTube.


Jurulatih Geek Fam, Ariff Iswandi atau Amoux memberi bayangan akan ada pemain baru Mobile Legends buat pasukan itu.
Dalam satu hantaran InstaStory semalam, Amoux menyatakan proses scouting (pencarian pemain baru) sudah pun bermula.
Malah, katanya latihan akan bermula seawal mungkin.

Adakah Geek Fam sudah pun memulakan proses awal untuk pencarian bakat baru bagi MPL MY S10? Sama-sama kita nantikan.
Terdahulu, Geek Fam tidak berjaya mara ke playoffs MPL MY S9 kerana berada di kedudukan tercorot di kumpulan B.
Mengikut tradisi MPL MY, pasukan tercorot dari setiap kumpulan perlu bermain kembali dari pusingan kelayakan dan tidak mendapat jemputan.
Namun, perkara ini mungkin berubah musim depan jika Moonton hadir dengan peraturan baru ataupun menjadikan liga itu sebuah francais.
Foto: MOONTON Games


Akademi e-sukan, Saudagar Electronic Art (SDGR EA) bertindak menjenamakan semula skuad MLBB mereka Ebliz yang kemudiannya dipanggil SDGR EA EBLZ.
“Syarikat-syarikat berkenaan ingin SDGR EA menjadikan nama dan logo setara dengan nama dan logo syarikat serta produk mereka,” kata seorang wakil SDGR EA ketika dihubungi.
Akronim EBLZ membawa maksud Empire Born, Loyalty Zone.

Terdahulu, netizen mendakwa logo dan nama pasukan yang kedengaran sebutan seperti iblis lalu mencetuskan tanda tanya.

Pasukan MLBB ini layak ke Liga Profesional Mobile Legends (MPL) MY musim kelapan selepas memenangi pusingan kelayakan ke atas Purge Esports 2-1 pada Ahad.
Akademi ini ditubuhkan oleh penyanyi rap dan komposer terkenal, Kmy Kmo atau nama sebenarnya, Lukmanul Hakim bersama dua sahabatnya, Irszuan Zabani dan Redzuan Khalid.
Organisasi ini juga mempunyai pasukan lain dalam e-sukan antaranya, Wild Rift.
Musim liga MPL MY S8 dijangka bermula Ogos ini dan menampilkan 10 pasukan (8 jemputan) bertanding merebut hadiah terkumpul AS$100,000 (RM419,000).
Pasukan EBLZ dianggotai oleh:

Wan Muhammad Hafizan Bin Kamis (Kapten) – Mevi
Muhammad Asyraf Bin Annuar – Sori
Muhammad Fahmi Farhan Bin Shamsudin – Levii
Muhammad Khuzaimi Bin Ismail – Kuz4
Muhammad Nuraidil Fitri Bin Mahadzir – Mayoz


Peringkat akhir Liga Profesional PUBG Mobile Asia Tenggara (PMPL SEA) musim keempat akan menyaksikan 16 pasukan bakal berentap untuk mendapatkan gelaran juara
Kejohanan ini akan bermula pada 5 hingga 7 November ini yang mana hanya tiga slot dipertandingkan untuk ke kejohanan dunia (PMGC) 2021.
16 pasukan yang layak untuk SEA Finals:

Selepas beberapa minggu berlawan FaZe Clan dari Thailand sudah memenangi tempat pertama SEA League dengan 441 mata dan mendapatkan golden ticket untuk terus ke PMGC.

Bagi menyambut lagi kegemilangan SEA Finals, PUBG Mobile Esports juga menjemput MK K-Clique bersama-sama Pevita Pearce dari Indonesia dan Nicky Nachat dari Thailand dan Duy Manh dari Vietnam.
Mereka akan membuat kemunculan dalam Celebrity Showmatch yang akan berlansung pada 5 November ini.

Untuk maklumat lanjut anda boleh layari pelantar PUBG MOBILE Malaysia’s rasmi di:
● Facebook: PUBG MOBILE Malaysia
● Facebook: PUBG MOBILE Esports Malaysia
● YouTube: PUBG MOBILE Malaysia
● Instagram: @pubgmobilemyofficial